open-index/open-wikipedia-markdown huggingface dataset:
艾拉德

**艾拉德**（）係沙地阿拉伯布賴代嘅職業足球球會，依家踢緊沙地職業足球聯賽。

## 參考


## 連出去
*官方網站
皇家梅赫倫足球會

**皇家梅赫倫足球會**（）係喺比利時梅赫倫嘅足球會，而家打緊比利時職業聯賽。

## 榮譽
*比利時職業聯賽冠軍：1943年、1946年、1948年、1989年
*比利時盃冠軍：1987年、2019年
*歐洲盃賽冠軍盃冠軍：1988年
*歐洲超級盃冠軍：1988年

## 參考


## 連出去
*官方網站
HKCH

**HKCH**可以係：
*香港大會堂（Hong Kong City Hall）
*港中醫院（Hong Kong Central Hospital）
*香港兒童醫院（Hong Kong Children's Hospital）
吳小夏

****，活躍香港同深圳兩地嘅親中派商人。

2018年，吳小夏同佢老公劉佳，仲有幾位創始人成立咗創博匯（深圳）孵化有限公司，而家佢係創博匯孵化加速中心董事長。

佢自小喺深圳長大，創業後不時會接受親中派媒體訪問，宣傳北京嘅政策。佢亦主張深港兩地青年能有更多交流機會。

## 參考

類:香港建制派人士
HKCC

**HKCC**可以係：
*香港文化中心（Hong Kong Cultural Centre）
*香港專上學院（Hong Kong Community College）
*香港城市合唱團（Hong Kong City Choir）
*香港兒童合唱團（The Hong Kong Children's Choir）
*香港基督教協進會（Hong Kong Christian Council）
*香港木球會（The Hong Kong Cricket Club）
CEC

CEC可以指：

*會議展覽中心（Convention and Exhibition Centre）
*消費者電子控制（Consumer Electronics Control）
*中華民國中央選舉委員會（Central Election Commission, Republic of China）
WTC

WTC可以指：

*世界貿易中心（World Trade Center）
*武當幫（Wu-Tang Clan），美國嘻哈樂隊
*，新澤西州死亡金屬樂隊
世界貿易中心 (2001年後)

**世界貿易中心**（）係美國紐約市曼哈頓下城嘅一組建築群，其取代對象係原址上喺9·11襲擊事件中倒冧嘅原世界貿易中心。喺度重建嘅原址上，最多會建成6座新嘅摩天大樓，亦係紐約嘅地標。

該址系由世界貿易中心協會建造嘅。原世界貿易中心於1973年啟用。當中包括了地標性建築世界貿易中心雙子塔，喺完工時佢哋曾短暫成為世界上最高嘅建築物。世界貿易中心遺址嘅清理和恢復過程耗時8個月，喺此之後開始重建該地。

經過多年嘅拖延同爭議，世界貿易中心遺址嘅重建工作開始咗。新嘅世界貿易中心仲包括咗一個國家紀念博物館，同埋一個同大中央總站大小相似嘅交通樞紐。

## 睇埋
*世界貿易中心 (1973–2001年)
*世界貿易中心

類:曼克頓
黑白大廚滋味行

《**黑白大廚滋味行**》（）係一套由好好制作製作嘅飲食節目，由莊錠欣、蔡嘉欣主持。節目由2025年2月10號到2月21號，逢禮拜一到五 20:30-21:00，喺香港有線寬頻開電視嘅HOY TV首播。節目會去韓國介紹參加過真人騷煮食比賽節目《黑白大廚：料理階級大戰》參賽者嘅美食。

## 每集一覽

## 出面網頁
*黑白大廚滋味行 | HOY TV 節目
*HOY TV YouTube頻道：黑白大廚滋味行
*好好制作YouTube頻道：黑白大廚滋味行
林樂儀

**林樂儀**（，）係香港女YouTuber，曾經主要拍行山片介紹香港大自然，但自2025年開始已經冇拍行山片。

## 簡歷
林樂儀喺大學讀新聞系，自細喺將軍澳長大。喺2019年香港區議會選舉，佢喺方國珊團隊下面，出戰海晉選區，落選後未有再參與政治活動。

佢喺2021年創立SplitdyBoat 香港夾船平台，獲唔同傳媒訪問，主力推廣香港大自然。

## 爭議
佢同佢男友譚達恒喺2023年2月，非法闖入已關閉嘅芝麻灣懲教所，拍攝影片並放上網，之後2人被控非法入侵罪，去到2024年1月簽保守行為1年。

## 參考

## 出面網頁
*林樂儀嘅YouTube頻道
*
*

類:香港建制派人士
亮哥

亮哥（中文全稱：黃金亮；英文花名：Andy；葡文全稱：Wong Kam Leong；中文綽號：百變歌手；男；1953年5月20號—）係個澳門嘅歌手同埋演員，分別偶然為微辣文化以及經常為飛夢映画演出戲劇；佢以前靠揸的士揾食，而家喺街坊總會栢蕙活動中心教唱歌。

## 演戲
*2012年：《心甜》
*2015年：《半世紀守望那一抹風情》
*2015年：《勝之道》
*2016年：《北京遇上西雅圖之不二情書》
*2016年：《骨妹》
*2021年：《馬達．蓮娜》
*2023年：《別叫我“賭神”》

## 演唱
*2013年：2013金蓮花盃　全澳公開歌唱大賽——冠軍
*2015年：2015“情耀中華”第十一屆全國藝術教育成果展演活動通俗唱法專業總決賽——成年組全國金獎
*2018年：2018金黃計劃　長者參與社會服務獎勵計劃
*2019年：國慶、回歸演唱會2019
*2020年：麗星燦爛迎繽紛歌舞晚會
*2020年：喜迎中秋夜
*2020年：國慶、回歸演唱會2020
*2020年：喜氣洋洋迎聖誕金曲夜
*2020年：山明水秀音樂會　大約在冬季演唱會
*2020年：歌聲閃亮會知音演唱會
*2021年：良朋知己慶新春
*2021年：慶祝父親節系列活動　《好公民》爸爸音樂會
*2021年：風雨同舟　守護河南　為支援河南籌款晚會
*2021年：熱烈慶祝中國共產黨成立100周年　《栢蕙閃亮盃歌唱比賽》決賽——表演嘉賓
*2021年：慶祝澳門回歸22週年文藝晚會
*2022年：陽光曲藝頌親恩金曲夜
*2022年：桃花盛開良朋演唱會
*2022年：國慶、回歸演唱會2022
*2022年：萬眾同心．民歌金曲賀國慶　文藝匯演
*2022年：慶祝澳門回歸23周年文藝晚會
*2024年：金輝文娛藝術協會　澳門閃亮人生文娛藝術協會　團年聯歡晚會
*2024年：慧嫻千千闕　群星伴月醉園美　慶回歸文藝晚會
## 文獻

## 社媒
*亮哥嘅Facebook個人檔案
老表

**老表**：
*本身係個解作表親嘅中性詞語，
*後來亦用作泛指大陸人嘅貶義稱呼；
*除此以外，佢亦係梁展鴻嘅藝名。
## 相關作品
*《》
*《》
*《老表，你好嘢！》
*《老表，你好hea！》
*《老表，畢業喇！》
黑白大廚：料理階級大戰

《**黑白大廚：料理階級大戰**》（，）係2024年韓國真人騷節目，2024年9月喺Netflix播出，由80位民間大廚組成嘅「黑匙羹」隊同20位出名大廚組成嘅「白匙羹」對決。

## 軼事
*香港HOY TV 2025年有套飲食節目《黑白大廚滋味行》，介紹參加過呢個節目嘅參賽者嘅美食。

## 出面網頁
*
俊薈旺角

**俊薈旺角**（），前名**周勝記商業大廈**，係九龍大角嘴一座寫字樓，嚮塘尾道25號。

周勝記商業大廈係1993年落成，樓高15層，總面積大約2萬平方呎。2021年10月，俊業集團用咗1.5億港元向周勝記置業有限公司買入周勝記商業大廈。。俊業集團之後翻新周勝記商業大廈，再改名做俊薈旺角。

## 參考

## 拎
* 俊薈旺角
* 俊業集團 - 俊薈旺角
中歐研究

**中歐研究**（Central European studies）專攻奧匈帝國舊地、波羅的海三國同斯拉夫民族地區嘅學問，涵蓋波蘭、捷克、匈牙利、奧地利等國。呢啲地方夾喺德、俄兩大勢力之間，歷史上有神聖羅馬帝國興亡、哈布斯堡王朝爭霸，二戰後又成冷戰前線，形成獨特嘅文化混血現象。

研究重點包括一戰前多民族共治模式、共產時期轉型正義、歐盟東擴後嘅身份認同。學者仲會剖析卡夫卡文學嘅荒誕感、布拉格之春嘅政治隱喻，同埋維也納分離派藝術點樣影響現代設計，用跨國視角解讀呢片「歐洲十字路口」嘅前世今生。
李潔明 (香港)

**李潔明**，香港親中派人物。麗澤中學校長。有時會就香港傳統親北京勢力發展嘅歷史對外發表意見。

## 部分公職

* 油尖旺區青少年發展協會主席
* 2023 - 2025 年度地區青年發展及公民教育委員會(油尖旺)委員

## 政治立場
佢係香港嘅親中派人士，曾經支持慶祝香港回歸同埋推廣愛國教育嘅活動。

## 參考

類:香港建制派人士
李潔明

**李潔明**可以係指：

* 李潔明 (美國)：前美國官員
* 李潔明 (香港)：香港親中派人士
李潔明 (美國)

**李潔明**（，）係前美國中央情報局（CIA）嘅情報分析官，後來轉做外交官。佢喺中華民國青島出世，自細喺中國大陸讀書同成長。第二次世界大戰爆發後，佢同父母返美國生活，期間仲一度加入美國陸軍。之後，佢喺耶魯大學同佐治·華盛頓大學讀書，畢業後加入CIA，專門負責亞洲地區嘅秘密情報工作，足足做咗接近30年。
## 出面網頁
伍公子

**伍公子**（；英文藝稱：**Loui5Ng**；中文真名：**伍文岍**），香港網絡藝人。初期做YouTube發片友，拍攝類型有遊戲、Vlog，之後開Twitch遊戲台。

## 作品
* 《懶人Vlog》
* 《公子玩》 
* 《公子曰》
* 《Old News》
* 《伍公子劇透之事件簿》
* 《詠春。獵人。盧比度》（LG合作微電影）
* 《民主超人》（Eminleo合作微電影）
* 《TWITCH直播台直播》
* 《FACEBOOK專頁直播》

## 節目
* 2015年：網絡挑機（無線電視）
* 2016年：對不起 標籤你（嘉賓）（ViuTV）

## 相關
* 張子丰
* LG

## 連
* 
* 
* GameOverHK 
* Roadshow十大最受年輕人歡迎網絡紅人
* 雅虎新聞 90後YouTube紅人月賺兩萬 
* 無綫電視星期日檔案－網絡力量 

分類:香港藝術家
立憲民主黨 (日本2017年)

**立憲民主黨**（；）曾經係日本最大在野黨，屬中間偏左。黨代表係枝野幸男。2020年吸收咗大部分舊國民民主黨嘅議員，成立新嘅立憲民主黨。

## 黨史
2017年9月，日本首相安倍晉三宣佈解散眾議院重新大選。當時嘅最大在野黨民進黨黨魁前原誠司見到黨內頹勢未止，就同新成立嘅希望之黨黨代表小池百合子提出合作，唔會用黨嘅名義提名黨員出選。務求借小池當時嘅強勢整合反對力量，推翻安倍政權。但係小池之後就話唔會全部吸納民進黨嚟嘅候選人，排斥自由派。最後黨內嘅自由派決定出走。立憲民主黨就係喺咁嘅背景下成立。

10月3號，立憲民主黨正式成立。黨名用返之前民主黨同維新黨合併時落選嘅黨名提議——「立憲民主黨」。

第48屆日本眾議院議員總選舉，立憲民主黨決定同社民黨、共產黨合作。選舉結果出乎意料咁好，贏咗55席。比例區嘅總得票重要高過希望之黨，成為最大反對黨。不過，立憲民主黨亦係日本戰後最蚊型嘅最大反對黨。

之後民進黨試過計劃同立憲民主黨以及希望之黨組成一個統一嘅院內會派（黨團）合作，結果因為立憲民主黨反對而不得要領。希望之黨就繼續同民進黨傾，點知民進黨有啲參議員因為修改憲法等等嘅議題唔夾，唔想同希望之黨組成統一會派，繼而走咗嚟立憲民主黨。後來統一會派嘅提議始終冇成功到。

2018年3月至5月，民進黨同希望之黨喺組成統一會派唔成之後，反而達成咗合併嘅建議，目標係團結反對派力量。立憲民主黨本來都係合併對象之一，但係黨代表枝野幸男拒絕咗。至於決定合併嘅雙方，好多議員都唔妥合併嘅做法，民進黨入面唔想合併嘅多數加入咗立憲民主黨或者加入佢哋嘅統一會派。

最後，新合併成嘅國民民主黨始終做唔成第一大反對黨，而立憲民主黨就因為民進黨兩次同希望之黨合作而增加咗唔少黨員。

2019年1月8號，主要由前民進黨員組成嘅院內會派無所屬之會宣佈，以岡田克也為首嘅9個眾議院議員會以獨立身份加入立憲民主黨嘅院內會派，16號正式加入。無所屬之會剩低嘅4個就參埋另外3個獨立議員，改名做「重建社會保障國民會議」。

到7月嘅參議院改選，立憲民主黨依然有斬獲，但係成績冇上次眾議院選舉咁亮眼，尤其是比例區得票跌咗足足300萬票，得票率亦都跌咗3%，令到原本抗拒在野黨合併嘅立憲民主黨態度軟化。到咗9月，包括立憲民主黨、國民民主黨等嘅在野黨派合組成統一會派。10月嗰時，立民黨同國民黨已經開始為合併交換意見，2020年嘅1月，合併建議畀國民黨否決咗，結果合併一事就擱置咗。與此同時，參議院嘅統一會派入面又鬧不和，但係到後來都冇解散到。

到7月，兩黨再次就合併評判，到8月終於有共識，兩個黨會喺9月合併。不過國民民主黨嗰邊就分成兩派，一便支持合併，另一便因為政見等理由傾唔掂數，佢哋會另外組成一個新黨。

合併之後嘅新黨有106個眾議員同43個參議員參加，立憲民主黨呢邊絕大部分人會加入新黨，除咗之前因為東京都知事選舉同黨鬧過交嘅須藤元氣。

9月10號，合併嘅新黨舉行黨代表選舉，由原先立憲民主黨嘅代表枝野幸男做返，新黨嘅黨名亦都決定用返「立憲民主黨」。9月15號，新嘅立憲民主黨組成。

## 睇埋
*自由民主黨
*民進黨
*希望之黨
*國民民主黨
徐小明 (香港)

**徐小明**（，）又名**徐耀明**，原籍廣東，香港男演員、歌手和導演、螳螂拳掌門，父母為1950年代粵劇演員。

## 部分公職

* 中國電影家協會會員
* 香港中華文化總會顧問

## 政治立場
佢係香港親中派成員，有份贊助慶祝中國65週年嘅官方國慶晚會。

2006年，佢喺選舉委員會界別分組選舉自動當選成為選委（體育、演藝、文化及出版界演藝小組）。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考來源
世界貿易中心一號大樓

**世界貿易中心一號大樓**（One World Trade Center），又叫做**自由塔**（Freedom Tower），係位於美國紐約市世界貿易中心嘅核心建築物，喺2014年11月3號啟用，原址係喺911事件中倒塌嘅原世界貿易中心雙子塔樓。

世界貿易中心一號大樓高1,776英尺（541.3米），象徵美國通過獨立宣言嘅1776年，呢個高度令到佢超過西爾斯大廈，成為全美、亦係西半球第一高樓。

## 參考

類:曼克頓
國民民主黨 (日本2018年)

**國民民主黨**（；），簡稱「**國民黨**」。依家係日本其中一個在野黨，喺2018年5月7號成立。立場自稱係中間派，由舊希望之黨同民進黨合併而成，黨代表係玉木雄一郎。

## 歷史
當初民進黨旨意靠東京都知事小池百合子喺東京都議會選舉嘅餘威領導反安倍晉三路線嘅候選人，務求贏得眾議院選舉，於是叫民進黨員「借殼」希望之黨出選，點知小池唔肯接收所有民進黨員，要揀過先，加上佢又唔肯辭職選國會議員等等不利因素，搞到希望之黨選舉成績好差。選後小池辭任希望之黨代表，話要專注都政。希望之黨代表就由玉木雄一郎接任。

選舉之後，民進黨一直接觸立憲民主黨同希望之黨，希望統一返三個黨，最初民進黨建議三黨合組統一會派（黨團），不過好快立憲民主黨拒絕咗，民進黨同希望之黨繼續傾嘅時候，因為雙方意見南轅北轍，反而觸發唔少民進黨參議員「轉會」去立憲民主黨。最後雙方都係組唔成統一會派。

到咗2018年3月，讀賣新聞開始傳民進黨同希望之黨傾緊合併嘅事，建議最終成事。消息公報之後，兩邊都有議員反對合併。民進黨方面，反對嘅議員好多加入咗立憲民主黨；希望之黨方面，就有人轉做獨立議員，例如一開始就由民進黨走咗去希望之黨嘅細野豪志，一班本身由右翼政黨轉投嘅議員（好似松澤成文）就組成新嘅希望之黨。多數人有民進黨身份嘅院內會派無所屬之會，就話會繼續喺兩黨（國民民主黨、立憲民主黨）之間進行協調。最後民進黨同希望之黨都係得一半人加入呢個新黨。

國民民主黨組成嘅方式好特別，首先，舊希望之黨解散，然後成立咗一個叫「國民黨」嘅新黨同埋新嘅希望之黨，跟著呢個「國民黨」即日就整體合併落民進黨度，成為國民民主黨。所以名義上，國民民主黨繼承咗以前民主黨同民進黨嘅身份。

2019年1月24號，國民民主黨同自由黨喺國會組成統一會派。到咗4月26號，兩黨終於合併，自由黨大部分議員都加入咗國民民主黨。

同一年7月，國民民主黨迎嚟2019年日本參議院選舉，呢次亦都係創黨之後嘅第一場選舉，結果國民黨贏咗6席，比起選之前少2席，同時比例代表嘅票數亦都少過2017年希望之黨嗰時好多。日本主張修憲嘅政黨爭4席就達到修憲嘅門檻。同一時間，黨內有參議員提出要同主張修憲嘅日本維新會組成統一會派，後來更加指自民黨想同國民黨組成「大聯合政府」，不過後嚟國民黨同其他在野黨合組統一會派，「大聯合政府」嘅構想就冇咗。

喺參議院選舉完咗之後，原本對在野黨派合併比較反對嘅立民黨，態度開始軟化，因為今次佢哋比起上次眾議院選舉少咗足足300萬票。到9月，立民黨、國民黨等嘅在野黨派成立咗統一會派（黨團）。到10月，兩個黨開始為合併交換意見。2020年1月，國民黨開始表決係咪要同立憲民主黨合併，但係被否決。到2月，喺參議院嘅統一會派更加鬧出要解散嘅風波，但係最終都冇解散到。

到2020年7月，兩個黨從頭傾過合併嘅事，到8月，兩個黨終於講掂數，會喺9月合併做一個新黨。不過國民黨內部有一班人因為政見唔同，唔會加入立憲民主黨嗰邊，包括黨代表玉木雄一郎。

2020年9月15號，國民民主黨同立憲民主黨合併成新嘅立憲民主黨，而玉木雄一郎就同另外14名議員組成新嘅國民民主黨。

## 睇埋
*自由民主黨
*民進黨
*希望之黨
*立憲民主黨
羅禮平

****，香港親中派人物。

## 政治立場
佢係香港親中派一員，武漢肺炎期間參與一啲親中派嘅防疫活動。

佢支持北京未經諮詢或香港人同意，強行訂立嘅《港版國安法》，甚至參與喺親中派嘅全版廣告宣傳。

## 部分公職

* 香港龍川同鄉會會長
* 香港河源社團總會副主席
* 沙田碧湖關愛隊成員

## 參考

類:香港建制派人士
葉幼琪

****，香港親中派人物，粵曲星腔藝術家。

佢喺1987年拜師喺黃少梅門下，係黃少梅嘅第一個入室弟子。

## 政治立場
佢係香港親中派成員，曾經參與公開聯署支持北京未經諮詢或香港人同意，強行訂立嘅《港版國安法》，又創作咗一大批抒發家國情懷嘅作品。

## 部分公職
*中國曲藝家協會會員
*香港中華文化總會副理事長/常務理事
*香港廣東粵劇推廣協會副主席
## 參考

類:香港建制派人士
張綺娜

**張綺娜**可以係指：
*張綺娜 (藝人)：香港藝人
*張綺娜 (畫家)：香港親中派畫家
周榮亮

****，香港親中派人物，潮州揭陽出生，香港健臨藥業（集團）有限公司董事總經理。有時會就香港中醫藥議題接受親中派媒體訪問。

佢家族五代人喺泰國做中醫，但佢話泰國飲食文化唔太適合我，決定遷居香港並開始自己事業，一九八○年五月開藥房。

## 部分公職

* 香港華夏工商協會會長

## 參考

類:香港建制派人士
物理治療師

**物理治療師**（；)
係有物理治療專業技術同有相關牌照嘅人，主要響醫院、診所同其他社會福利機構度提供服務。
張綺娜 (畫家)

**張綺娜**，香港親中派畫家，香港墨化齋主人。

佢喺香港出世，大學畢業後一直從商至2010年，之後修畢香港中文大學課外進修中國花鳥畫文憑課程同埋香港大學專業進修學院中國繪畫文憑課程，培養咗對對水墨畫嘅喜愛，之後再跟進鍾育淳、林天行、陳成球人等學習。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港美協會員
* 墨色行社創社會長
* 香港當代創意水墨畫會會長
* 香港現代水墨畫會秘書長
* 香港四維畫會會員
* 香港緣畫會會員

## 部分榮譽

* 2015：首屆齊白石盃金獎

## 參考
白令航空445號航班

**白令航空445號航班**係由白令航空營運嘅定期國內航班，由阿拉斯加州嘅飛去。喺2025年2月6號，執行呢個航班嘅西斯納 208 Caravan喺飛越嗰陣墜毀咗。阿拉斯加海岸防衞隊喺2月8號搵到架飛機嘅殘骸，機上嘅10名乘客全部死亡  。

## 背景

### 飛機
呢架飛機係一架由白令航空營運嘅西斯納 208 CaravanEX，註冊編號係N321BA  ，序號係208B5613。呢架飛機係喺2020年製造嘅。

### 乘客同機組人員
飛機上有九個乘客同一個機師，全部都係成年人年齡由30至58歲。喺2025年2月7號，海岸防衞隊發現10人全部喺墜機中死亡。

認屍確定其中兩名乘客係阿拉斯加原住民部落衛生聯盟嘅環境衛生暨工程團隊嘅公用事業營運員工。據報，佢哋喺嗰度做嘢，負責修理水廠嘅供暖系統。

## 意外
呢班定期嘅國內航班，係445號航班，由出發，並喺拉斯加時區嘅下晝2點38分喺33號跑道起飛，原本預計下晝4點20分會到。根據，飛機最後一個傳送嘅位置係下晝3點16分喺，當時嘅海拔高度係

飛機爬升到大約嘅巡航高度嘅時候，喺雷達上失蹤之前，航班嘅機師通知，佢會喺等跑道準備好，可以降落之前，用等待模式飛行。

海岸防衞隊嘅指揮官Benjamin McIntyre-Coble話，冇收到飛機發出嘅求救訊號 。美國民航巡邏隊（US Civil Air Patrol）表示，大約喺下晝3點18分，架飛機經歷咗「某種事件，令佢嘅高度同速度都快速下降」。 海岸防衞隊話架飛機喺Nome嘅東南方大約嗰度失蹤咗。

飛機被發現喺Nome嘅東南方大約墜入海冰 。

## 反應
Nome義工消防局喺Nome同白山進行地面搜索，但係天氣唔好，影響咗佢哋空中搜索嘅能力。美國海岸防衛隊同空軍協助救援，喺嗰度嘅上空幫手搵架飛機。 海岸防衛隊亦從派咗一架C-130大力士喺Norton灣幫手搜索。幾架白令航空嘅飛機亦都飛過呢個地區搵架失蹤飛機。阿拉斯加州警察亦都參與咗搜索。

Nome嘅當地醫院Nome Sound Health Corporation發表咗一份聲明，話佢哋已經「準備好應對社區醫療緊急情況」。

美國阿拉斯加海岸防衛隊喺發現飛機嘅殘骸之後，喺Twitter上面宣布結束搜索，佢哋話冇人喺墜機中倖存。死者屍體嘅打撈工作喺2月9號完成。搜救行動受到冬季風暴警告嘅影響，而飛機墜落嘅地方，浮冰移動速度係每日5英里（8公里） 。

## 各方反應
阿拉斯加參議員莉莎·穆考斯基喺推特上發表咗向肇事航班嘅乘客同埋Nome社區表達祈禱同慰問。阿拉斯加州長麥克·鄧利維同埋阿拉斯加州參議員丹·沙利文都喺推特上表達咗佢哋嘅哀悼 。

Nome同Unalakleet社區各界亦都對呢次意外表示悲傷。Unalakleet市嘅行政官員Kelsi Ivanoff表達咗佢對反覆出現空難，對社區造成嘅損失同影響，感到悲傷；同時，佢對揾返遇難者嘅屍體，令家屬可以將佢哋帶返屋企而感到欣慰。2月7號喺Nome為受害者同搜索人員舉行咗守夜祈禱。

喺2月7號宣布飛機墜機事件之後，阿拉斯加原住民部落衛生聯盟嘅首席執行官Natasha Singh同副總裁David Beveridge喺記者會上發表聲明，紀念佢哋喺空難遇害嘅員工。白令航空設立咗一條電話專線，協助墜機受害者嘅家屬。 

## 調查
美國國家運輸安全委員會（NTSB）宣布將會對致命墜機意外嘅原因展開調查。NTSB阿拉斯加地區負責人Clint Johnson喺新聞發布會上表示，「我哋嘅調查仲係喺初步階段」，而該機構非常了解呢單意外，並一直關注事態發展。NTSB主席Jennifer Homendy喺墜機意外發生之後嘅周末去咗阿拉斯加，並喺安克雷奇舉行嘅新聞發布會上發表講話。

## 參考
政府效率部

**政府效率部**（，縮寫**DOGE**），正式名係**美國DOGE服務臨時組織**（英文：U.S. DOGE Service Temporary Organization）係**美國DOGE服務**（英文：United States DOGE Service）下屬嘅一個臨時組織。雖然佢名義上係一個「部門」，但係 DOGE 唔係一個正式嘅美國政府內閣級別部門 。呢個組織係根據當勞侵總統喺2025年1月20號嘅行政命令而成立嘅 ，預計喺2026年7月4號結束。  DOGE 成立嘅目的係減少聯邦支出嘅浪費同消除過度嘅繁文縟禮 。根據建立呢個部門嘅，佢嘅正式目的係「通過現代化聯邦技術同軟件嚟實現最高嘅政府效率同生產力」  。呢個組織而家由伊隆馬斯克領導，佢已經獲得咗政府嘅特別員工身份。

## 註

## 參考文獻
鄧小平理論

**鄧小平理論**，最初叫做“**鄧小平建設有中國特色社會主義理論**”，係中國共產黨嘅指導思想之一。中共指，鄧小平理論實現咗「馬克思主義中國化時代化」新嘅飛躍，圍繞住「咩係社會主義，點樣建設社會主義」呢個係答咗中國社會主義嘅發展道路、發展階段、根本任務、發展動力、外部條件、政治保證、戰略步驟、國家嘅領導同初級力量以及初級力量以及國家統一性以及國家嘅基本問題，依靠中國社會統一黨嘅基本力量以及初級力量以及喺中國國家制定咗一系列力量以及國家嘅基本問題，依靠中國社會主義等一系列力量以及喺中國國家制定咗國家統一黨嘅基本問題，依靠中國社會主義。一般情況下，「鄧主義」或「鄧小平主義」（Dengism）亦係一樣。

### 鄧小平文化建設理論
鄧小平理論，係以鄧小平為主創作、以建設有中國特色社會主義為題嘅理論。鄧小平理論係馬克思主義中國化嘅一大理論結果，係中共同蘇聯模式唔同嘅體制理論總結。

鄧小平理論認為，中國特色社會主義精神文明建設嘅根本任務，就係要培養有理想、有道德、有文化、有紀律嘅 “ 四有 ” 公民，提高整個中華民族嘅思想道德素質同科學文化素質。

## 一國兩制
根據中共文獻《鄧小平理論》，「一國兩制」嘅基本涵義係：喺一個中國嘅前提下，國家嘅主體堅持社會主義制度；香港、澳門、台灣係中國唔可分割嘅組成部分，佢哋作為特別行政區保持原有嘅資本主義制度同生活方式長期不變。至今， “ 一國兩制 ” 應用於香港同澳門。作為呢種制度嘅確立，1984年12月，中英簽署《中英聯合聲明》，中國將恢復對香港行使主權。 1986年，中葡簽署咗《中葡聯合聲明》。香港同澳門分別喺1997年同1999年移交中國。

## 有關條目
*鄧小平
*毛澤東思想
*貓論
*“三個代表”重要思想
*科學發展觀
*習近平新時代中國特色社會主義思想
*改革開放

## 參考資料

## 外面網站
* 鄧小平理論小辭典
蘇安喬

蘇安喬（葡文全稱：Joana Maria Roth Soares；中文譯稱：若安娜．瑪利亞．羅斯．蘇拉勒斯；葡文簡稱：Joana Maria；英文藝稱：Joana Mariya；性別：女；生日：8月3號）係個澳門摩度，亦從事戲劇、舞蹈以及司儀等工作，仲涉足物流以及公關等行業；佢高中畢業時住喺賴羅比，響2018年由澳門大學（社會科學學士（傳播學））畢業，之後同其他人夾份開咗檔藝員中介生意（她智澳門）。
## 細節
蘇安喬喺電影《追逐白雲的少女》、電視連續劇集《美味緣是您》以及飛夢映画嘅「雞同鴨講」系列嘅網上影片之中做主角，喺電視紀錄片集《大灣區探秘》之中做主持，喺電視真人騷集《12道鋒味》之中做嘉賓。

## 瑣事
*蘇安喬自稱「CBA」——似乎解「喺中國出世嘅美國人」：可能佢係喺澳門出世，然而當時嗰度屬於萄萄牙。
*《萄新報》將蘇安喬標示為官員——查實屬流料：嗰間開喺成都嘅葡萄牙國家（商品）館無疑係大陸商户。

## 文獻

## 社媒
*蘇安喬嘅小紅書個人主頁
*蘇安喬嘅YouTube頻道
*蘇安喬嘅LinkedIn檔案
*蘇安喬嘅Facebook個人檔案
*蘇安喬嘅Facebook專頁
*蘇安喬嘅Instagram個人檔案
*蘇安喬嘅Threads個人檔案
*她智澳門嘅Facebook專頁
*她智澳門嘅Instagram個人檔案
朱姐

朱姐（中文全稱：朱杏兒；葡文全稱：Chu Hang I Clara；葡文簡稱：Clara Chu；1947年—；女）係個澳門演員，服務（過／緊）澳門新鳴聲粵劇曲藝會、澳門勵進粵劇社、澳門怡情雅敘粵劇社、振華聲粵藝會、澳門心悅軒文化藝術協會、頌鳴劇藝會、澳門聲韻曲苑、飛夢映畫工作室、微辣工作室以及教育及青年發展局等組織；佢於當地出世，曾經喺濠江中學等數處就學以及任教，亦做過澳門乒乓總會嘅理事（財務部長）以及澳門中華教育會頤康組嘅第二十一屆工作委員（秘書）。

## 預錄表演
*2015年：《傳承》
*2016年、2020年—2023年：《松山下的光與影》（共六集）《孤注》、《老媽子的暗黑料理》、《老媽子的不速之客》、《飄流瓶》、《憶‧團年》、《量力而為》
*2016年：《撞牆》
*2016年：《愈戰愈勇》
*2019年：《洗衣機》
*2020年：《灣區故事》（第四集）《你還愛我嗎？》
*2020年：《0.38的快樂國度》
*2022年：《龍鳳呈祥大戲台》——《胡不歸》

## 現場表演
*2001年：《横槍躍馬起風雲》
*2003年：“藝墟”——《人望我又望》
*2010年：《粵曲彈唱夜》
*2014年：《香銷十二美人樓》
*2014年：“新鳴粵劇星星聲2014長劇晚會‘柳毅傳書’”
*2014年：《紫釵記》
*2015年：《紅樓夢》
*2015年：《彩鳳榮華雙掛帥》
*2016年：《金釵引鳳凰》
*2016年：“新鳴粵劇星星聲2016長劇晚會‘洛神’”
*2016年：《雙仙拜月亭》
*2017年：《紫釵記》
*2018年：城市粵劇曲藝匯演2018　閉幕長劇　紅菱巧破無頭案　十場大型粵劇
*2018年：《柳毅奇緣》
*2019年：《牡丹亭》
*2019年：《榮歸衣錦鳳求凰》
*2020年：“內港、氹仔文化深度遊．戲”——“傳統華藝神飛揚”——“歡樂飄色”
*2020年：《紫釵記》
*2020年：《三笑姻緣》
*2021年：《胡不歸》
*2022年：《非夢奇緣》
*2022年：《香羅塚》
*2023年：《跨鳳乘龍》
*2023年：《帝女花》
*2024年：《紫釵記》
*2024年：《小喬巧配俏周瑜》
*2024年：《雙仙拜月亭》

## 參考網頁

## 社媒户口
*朱姐嘅Facebook個人檔案
*朱姐嘅Instagram個人檔案
*朱姐嘅IMDb page（1）
*朱姐嘅IMDb page（2）
葉家麟

****，香港親中派人物，三亞市旅遊推廣局局長，首位香港人坐上內地法定機構第一把交椅。2023年5月旅遊推廣局更名為旅遊發展局，葉家麟隨之改任新局局長。 2025年，卸任三亞市旅游發展局局長，回港後加入香港共享基金會。

## 部分公職
*海南省政協委員
*廣東僑青第四届常委
*香港廣東青年總會副主席
*香港青年新創見副會長
## 參考

類:香港建制派人士
關子昂

****，香港親中派人物，燕京啤酒公司經理，並為糧油食物公司股東。

2013年6月初，佢率眾暴力襲擊悼念李旺陽離奇死亡嘅香港市民，結果被警方逮捕。

## 參考

類:香港建制派人士
陳鴻道

****，香港親中派人物，加多寶集團董事局主席。

## 政治立場
佢係香港親中派成員，支持北京未經諮詢或香港人同意，強行訂立嘅《港版國安法》同埋排除非建制派嘅完善選舉制度。佢又曾經參與公開活動支持《維護國家安全條例》，話《維護國家安全條例》正式生效係香港實現由治及興嘅重要里程碑。

## 部分公職

* 香港青少年愛國主義教育基金會主席
* 香港義工聯盟常務副主席

## 參考

類:香港建制派人士
林至頴

****，香港親中派人物。
## 部分公職

* 香港廣東青年總會副主席

## 政治立場
佢係香港親中派成員，主張將愛國主義教育同國家安全教育融入香港青年生活，又曾經參與公開活動支持《維護國家安全條例》。

## 參考

類:香港建制派人士
程戈

****，香港親中派人物。

程戈父親係離休幹部，1976年隨派駐香港工作嘅父親來港定居，早年佢曾經去法國留學。

## 政治立場
佢係香港親中派成員，主張把握粵港澳大灣區建設機遇，喺武漢肺炎香港疫情期間曾經參與一啲親中派嘅抗疫活動。

佢支持北京未經諮詢或香港人同意，強行訂立嘅《港版國安法》，甚至參與喺親中派嘅全版廣告宣傳。

## 部分公職

* 香港河源社團總會副主席
* 香港東源同鄉會會長
* 河源市政協常委(2012年起)

## 參考

類:香港建制派人士
段八一

****，香港親中派人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
*香港中華文化總會常務理事
*中國攝影家協會會員
*香港美協會員
## 參考

類:香港建制派人士
陳燕萍

****，香港親中派人物。大航假期集團董事長及主席。

喺2016年，佢有份聯署支持香港政府剝奪4名立法會議員（姚松炎，劉小麗，梁國雄，羅冠聰）資格。

## 部分公職

* 香港汕頭商會第37屆副會長
* 禪武堂武術顧問
* 元朗區分區委員會（元朗市中心及鄉郊東）委員

## 外部連結

* Facebook專頁

## 參考

類:香港建制派人士
江建彬

****，香港親中派人物。
## 政治立場
佢係香港親中派成員，支持北京未經諮詢或香港人同意，強行訂立嘅《港版國安法》，甚至參與喺親中派嘅全版廣告宣傳。

## 部分公職
*香港河源市源城同鄉會會長
*香港河源社團總會副主席
## 參考

類:香港建制派人士
林前進

****，香港親中派政治人。祖籍新會小岡鎮。香港越時（集團）有限公司主席，新會越時集團董事長。
## 部分公職

* 兩岸和平發展聯合總會第五屆永遠名譽主席

## 部分榮譽

* 第二批江門市榮譽市民

## 參考

類:香港建制派人士
蒙王蓓芬

****，香港親中派人物，蒙民偉嘅遺孀。

## 部分公職

* 香港九龍城工商業聯會2022-2024第十屆執行委員會會董兼副會長
* 浙聯會婦委會第三屆執委會副主席

## 家庭
佢同蒙民偉有一個女（蒙珮兒）。

## 事件
蒙民偉喺2010年7月離世，之後唔夠三個月就爆發爭產風波，蒙王蓓芬亦捲入其中，官司去到2024年3月和解。

## 參考

類:香港建制派人士
艾維達

**艾維達**（）係沙地阿拉伯麥加嘅職業足球球會，依家踢緊沙地職業足球聯賽。

## 榮譽
*沙地國王盃冠軍：1957年、1966年
*沙地王儲盃冠軍：1960年

## 參考


## 連出去
*官方網站
皇家韋斯達路足球會

**皇家韋斯達路足球會**（）係喺比利時韋斯特洛嘅足球會，而家打緊比利時職業聯賽。

## 榮譽
*比利時盃冠軍：2001年

## 參考


## 連出去
*官方網站
謝緯武

****，香港親中派法學家。

## 政治立場
佢係香港親中派成員，反對港獨。

佢曾經反對2010年公民黨同社民連爭取香港民主普選嘅嘅「五區公投」運動，同埋參與公開聯署支持以及參與一啲推廣北京未經諮詢或香港人同意，強行訂立嘅《港版國安法》。

## 部分公職

* 香港中華文化總會創會會長

* 香港資深傳媒人員聯誼會顧問
* 香港政治經濟文化學會創會會長
* 香港孟子學院院長

## 參考

類:香港建制派人士
鄧瀚駿

****，香港親中派人物。
## 部分公職
*2023 - 2025 年度地區青年發展及公民教育委員會(大埔區)委員
*香港貴州商務促進會會員

## 政治立場
佢係香港親中派成員，曾經參與貴州省委統戰部同貴州海外聯誼會聯合舉辦嘅「重走長征路奮進新征程」國情研修班。

## 外部連結

* Facebook專頁

## 參考

類:香港建制派人士
2025年時代力量領導層選舉

時代力量喺2025年2月11－13號進行領導層改選，亦係時代力量首次以直選方式選出黨主席。

現任主席王婉諭順利連任，並表示會重建時代力量進步、本土、第三勢力嘅招牌。

## 參考來源
香港建制派人士

**香港建制派人士**係建制派嘅人士，粵文維基百科已經收錄咗三千幾人，不過多數都係默默耕耘，寂寂無名。終極可能會收錄哂所有七百幾萬香港人。
哪吒之魔童鬧海

《**哪吒之魔童鬧海**》，俗稱《**哪吒2**》，係套中國大陸嘅動畫電影，《哪吒之魔童降世》續集，由餃子執導，2025年1月29號喺中國大陸上畫；索尼影業及旗下子公司三星影業則負責定2025年2月21號全球發行上映當中包括中國及香港發行權。票房唔夠一個月就已經超過100億人民幣，係中國大陸票房最高嘅電影。

呢套戲喺3月6號喺星加坡上映，首日就賺咗30萬星加坡元。去到第七日，票房已經衝破咗250萬，打破咗中國電影喺新加坡嘅首日同總票房紀錄。去到3月29號，發行商Clover Films喺社交媒體出Post話，套戲喺新加坡嘅總票房已經超過600萬新加坡蚊。

## 參考

## 拎
洛言

**洛言**（英文暱稱：Login、modaatfatkaa；（其他）中文暱稱：摩達佛伽、銀乙、老銀；英文花名：Silver；；中文全稱：**林志洪**；男；）係個澳門演員。
## 事業發展
洛言響2013年入行；其首部出鏡嘅電影為《堂口故事3：心亂．疑城》（2015年上映），其後亦喺《燈塔下的戀人》（2015年上映）等多件同類作品裏面亮相；佢響2023年喺舞台劇《繾綣南灣》當中登台；由2024年起，佢為幾段飛夢映画嘅網上影片演出。

## 參考網頁

## 其他網頁
*洛言嘅嗶哩嗶哩個人空間
*洛言嘅YouTube頻道
*洛言嘅Facebook個人檔案（主）
*洛言嘅Facebook個人檔案（副）
*洛言嘅Facebook專頁
*洛言嘅Instagram個人檔案（主）
*洛言嘅Instagram個人檔案（副）
*洛言嘅Threads個人檔案
*洛言嘅LinkedIn檔案
汪鳳鑾

汪鳳鑾（英文花名：Florence；；女）係個澳門摩度；佢響2019年由化地瑪聖母女子學校（高中文科班）畢業，由2023年起喺飛夢映畫工作室嘅互聯網影片之中出鏡，因此多人認識。
## 社交媒體
*汪鳳鑾嘅Instagram個人檔案
*汪鳳鑾嘅Threads個人檔案
## 參考網址
袁振寧

****，香港生意人。縱橫遊執董。有時會就香港旅遊業界發展接受傳媒訪問。

## 部分公職
*博愛總理

## 家庭
佢嘅父母係縱橫遊創辦人袁士強同陳淑薇。佢老婆係林藹欣。

## 參考

類:香港建制派人士
陳玥熺

****，香港親中派人物。晨熹音樂藝術學院創辦人。自小接觸中樂。

## 部分公職

* 大灣區社創公益總會創會副會長

## 參考

類:香港建制派人士
周珊珊

****，香港親中派人物。中聯辦宣傳文體部前副部長。

佢曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。佢反對台獨，又曾經參與舉辦活動推動兩岸一家親。

## 部分公職

* 香港福建社團聯會常務副秘書長兼總幹事
* 2008年當選福建省政協委員
* 香港福建婦女協會第三屆榮譽顧問

## 參考

類:香港建制派人士
劉美德

**劉美德**（Amanda Lau ，）係香港女演員，2024年參加香港電視廣播有限公司嘅真人騷節目《福祿壽訓練學院》，係節目入面最年輕嘅參賽者。

## 簡歷
劉美德喺香港出世。2024年參加TVB嘅真人騷《福祿壽訓練學院》入到50強，當時18歲嘅佢係節目入面最年輕嘅參賽者。同年亦參加香港電台《我是DJ》，成為45位學員之一。

## 演出作品

### 電影

### 電視節目

### 舞台劇

### MV

## 出面網頁

*
鄧淑明

**鄧淑明**，香港親中派資訊科技界人士兼政治人物，Esri中國有限公司創辦人及主席，互聯網專業協會主要成員。2012年至2015年擔任葵青區議會委任議員 。

喺2011年選舉委員會資訊科技界界別分組選舉，佢攞到706票，成功當選。

## 部分公職

* 香港廣州社團總會第三屆資訊科技委員會主任

## 獎項

* 2001年 -「香港十大傑出數碼青年獎」
* 2004年 - 香港美國商會舉辦「具影響力的女性」選為「年度傑出女青」
* 2006年 -「香港十大傑出青年」
* 2009年 -香港大學「理學院傑出校友」

## 爭議
2011年，有報導批評佢係『大懶蟲』，指佢身為委任區議員，但係喺該屆區議會會議同轄下委員會會議嘅出席率只有16.7%，係全港委任議員入面出席率最低者，但次屆仍獲委任為葵青區區議員。

## 參考
梁健文

**梁健文**可以係指：
*梁健文 (香港政治人)
*梁健文 (香港老師)
*梁健文 (馬來西亞)
梁健文 (馬來西亞)

**梁健文**係馬來西亞生意人。Uni-Link Smart Venture Sdn Bhd執行董事/總裁。

## 學歷

* 1996年：馬來西亞工藝大學估價及產業管理系

## 部分公職

* 曾經被任命為馬來西亞綠色科技及氣候改變中心(MGTC)董事局成員

## 部分榮譽

* 1996年：馬來西亞工藝大學金牌領袖獎 
* 2002年：十大傑出青年（政府事務、政治及法律） 
* 2000年：馬來西亞工藝大學工大傑出校友獎（青年企業家）
* 2010年：「中華傑出商業領袖」社會責任獎得主

## 參考

類:馬來西亞生意人
劉權輝

****，香港親中派人物。深圳國瓷永豐源股份有限公司董事長。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
*香港各界文化促進會常務副主席
*深圳市政協常委
*深圳市工商聯副主席

## 部分榮譽

* 2010年：深商風雲人物
* 2014年：深圳市五一勞動獎章

## 參考

類:香港建制派人士
范振聲

****，香港親中派人物。香港信裕投資有限公司董事長。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
*香港各界文化促進會副主席
*香港陸河同鄉總會第五屆及第六屆會長
## 參考

類:香港建制派人士
觀眾在民間電視大獎2024

《**觀眾在民間電視大獎2024**》係第9屆觀眾在民間電視大獎，提名期由2025年1月12號到16號，投票期由1月20號到29號，結果喺2月13號公佈。
## 五強同得獎名單
今屆繼續只公佈五強得票。
### 民選最佳劇集
呢個獎有20個提名角逐：無綫電視有10個提名；ViuTV有9個提名；港台電視有1個提名。

### 民選最佳劇本
呢個獎有20個提名角逐：無綫電視有10個提名；ViuTV有9個提名；港台電視有1個提名。

### 民選最佳攝影
呢個獎有21個提名角逐：無綫電視有11個提名；ViuTV有10個提名。

### 民選最佳男主角
呢個獎有26個提名角逐：ViuTV有13個提名；無綫電視有12個提名；港台電視有1個提名。

### 民選最佳女主角
呢個獎有28個提名角逐：ViuTV有16個提名；無綫電視有11個提名；港台電視有1個提名。

### 民選最佳男配角
呢個獎有35個提名角逐：ViuTV有22個提名；無綫電視有13個提名。

### 民選最佳女配角
呢個獎有37個提名角逐：ViuTV有21個提名；無綫電視有15個提名；港台電視有1個提名。

### 民選飛躍進步男藝員
呢個獎有30個提名角逐：ViuTV有16個提名；無綫電視有13個提名；HOY TV有1個提名。

### 民選飛躍進步女藝員
呢個獎有32個提名角逐：ViuTV有16個提名；無綫電視有14個提名；HOY TV有1個提名；港台電視有1個提名。

### 民選最佳戲劇拍檔
呢個獎有36個提名角逐：無綫電視有18個提名；ViuTV有17個提名；港台電視有1個提名。

### 民選最佳主持
呢個獎有47個提名角逐：ViuTV有20個提名；無綫電視有19個提名；HOY TV有5個提名；港台電視有3個提名。

### 民選最佳綜藝節目
呢個獎有32個提名角逐：ViuTV有18個提名；無綫電視有14個提名。

### 民選最佳資訊節目
呢個獎有43個提名角逐：無綫電視有17個提名；ViuTV有14個提名；HOY TV有10個提名；港台電視有2個提名。

### 民選最佳電視歌曲
呢個獎有31個提名角逐：無綫電視有16個提名；ViuTV有15個提名。

## 軼事
*呢屆係歷嚟第一次由ViuTV獨得全數獎項，亦係歷嚟第二次由單一電視台獨得全數獎項（上一次係無綫電視喺2017年第二屆）。
*ViuTV劇集《打天下2》成為歷嚟第一套包辦民選最佳男女主角同男女配角四個角色獎嘅劇集。
*「民選最佳資訊節目」連續三屆由《爆谷一周》攞獎。
*當屆無綫電視「萬千星輝頒獎典禮」嘅「最佳女主角」（俗稱「視后」）龔嘉欣未有入圍呢屆「民選最佳女主角」。而「民選最佳女主角」亦最終唔係由無綫電視攞，令ViuTV重奪失落三年嘅獎項。
*武田梨奈係第一個非香港藝人勝出呢個選舉嘅個人獎項。

## 得獎統計

*最多獎嘅劇：ViuTV《打天下2》（8個獎）
桃園璞園領航猿

**桃園璞園領航猿**（）係中華民國桃園市嘅職業籃球球會，依家打緊台灣P. LEAGUE+職業籃球聯賽。

## 參考


## 連出去
*官方網站
柏林雜音

**柏林雜音**（參照）係由 Ken Perlin 發明嘅演算法，可以用嚟生成望落自然（唔完美跟從規律，但又唔見得係完全隨機）嘅圖案。呢種演算法最重點嘅諗頭係要望落自然，每一點嘅值都要同佢附近啲點嘅值相似。

## 睇埋
*程序生成
*電腦圖像

## 外拎
* https://www.khanacademy.org/computer-programming/perlin-noise/4504100516315136
* https://rtouti.github.io/graphics/perlin-noise-algorithm
顧汝德

**顧汝德**（，），係一位住喺香港嘅英國經濟學家，佢喺1989年到1997年做中央政策組嘅首席顧問。 

## 履歷
顧汝德喺牛津大學同曼徹斯特大學修讀經濟學，1962年以英聯邦學者身份抵港。 

佢喺香港大學斷斷續續做咗有耐，喺1964年至1966年曾經做過經濟學講師；1979年至1985年做過名譽法律講師；喺1977年至1998年期間，同埋2005年至2011年期間喺當時嘅亞洲研究中心（ CAS ）做榮譽研究員；從2011年開始喺香港大學人文社會科學研究所做榮譽研究員。 2001年佢被港大評為榮譽大學研究員 。

1989年，顧汝德被當時嘅港督衛奕信爵士任命為新成立嘅中央政策組負責人。喺1992年港督彭定康接替衛奕信，佢繼續擔任呢個角色，並喺1997年香港主權移交之後退休，之後佢搬到都柏林，並成為都柏林聖三一學院嘅三一商學院副教授。 

顧汝德亦因為報導香港而出名，當時喺1966年佢做咗而家已經停刊嘅《遠東經濟評論》嘅副編輯長達十年，佢專注喺報導香港同中國相關嘅經濟新聞。喺佢1981至1986年間擔任《亞洲銀行》嘅編輯總監，佢亦都係《歐洲貨幣》 （1978-1988）同《泰晤士報》 （1967-1973）嘅香港記者。 佢一直係BBC嘅常客，佢亦做咗十年亞洲電視嘅公共事務節目主持人，個節目每個禮拜播一次。 

## 作品

### 書

*    中文版本：《官商同謀——香港公義私利的矛盾》
*    中文版本：《創富奇途—香港銀行業之起落與經濟奇跡 一九三五–一九八五》
*    中文版本：《嚴防金融海嘯重臨：香港監管文化的啟示》
*    中文版本：《富中之貧：香港社會矛盾的根源》
*     中文版本：《失治之城：掙扎求存的香港》

### 精選文章

* Rejected immigrants? The Chinese connection. *Hong Kong Law Journal* 4:223–41 (1974).
* The overseas Chinese: A model of stability. *The Round Table* 65(259):251–62 (1975).
* Official Targets, Data and Policies for China's Population Growth: An Assessment. *[[:en:Population_and_Development_Review|Population and Development Review]]* 4(2):255-275 (1978).
* Taxation and Economic Modernization in Contemporary China. *[[:en:Development_and_Change|Development and Change]]*, 10(3):403-421 (1979).
* Hong Kong: An attachment to democracy. *[[:en:The_Round_Table:_The_Commonwealth_Journal_of_International_Affairs|The Round Table]]* 87(348):485–503 (1998).
* China and the Selection of Hong Kong's Post-Colonial Political Elite. *[[:en:China_Quarterly|China Quarterly]]* 163:721–41 (2000).
* The Rise and Fall of Social, Economic and Political Reforms in Hong Kong, 1930–1955. *Journal of the Royal Asiatic Society Hong Kong Branch* 44:57–81 (2004).
* Fiscal freedom and the making of Hong Kong's capitalist society. *[[:en:China_Information|China Information]]* 24(3):273–94 (2010).
* The Hong Kong e-Identity Card: Examining the Reasons for Its Success When Other Cards Continue to Struggle. *Information Systems Management* 32(1):72–80 (2015). (with Regina Connolly and Frank Bannister)

## 榮譽同獎項
* 太平紳士（1983年）
* 大英帝國勳章（1996年）
* 香港大學名譽大學院士（2001年）
* 都柏林聖三一學院名譽研究員（2015年） 

## 屋企
顧汝德喺1965年4月19號喺聖德肋撒堂同楊彥慈女士結婚。顧楊彥慈女士係社工，喺社會福利署做咗好多年，官至社會福利署副署長。顧太亦創立咗耆康會（SAGE），亦係女性高級政府官員協會嘅聯合創辦人，呢個協會推廣香港公務員體系嘅男女平等。

顧汝德夫婦生咗個仔，叫約翰，1987年喺香港華仁書院畢業。依家係牛津大學生理學教授。

## 參考

## 出面網頁

類:經濟學家
類:英國人
類:香港大學名譽大學院士
真的戀愛了？電影原聲大碟

《**真的戀愛了？電影原聲大碟**》 係影音使團喺2008年推出嘅雜錦碟，亦係福音電影《真的戀愛了？》嘅電影原聲大碟。

## 曲目
皇家安特衛普比斯查足球會

**皇家安特衛普比斯查足球會**（）係喺比利時安特衞普嘅足球會，而家打緊比利時職業聯賽。

## 參考


## 連出去
*官方網站
粟米蟹肉羹

**粟米蟹肉羹**係一味湯羹，主要用到粟米、雞蛋同蟹肉絲（或者用仿蟹柳絲）煮成，主要喺美國同加拿大嘅唐餐館流行。
杏汁白肺湯

**杏汁白肺湯**，又叫**杏汁豬肺湯**，係一味老火湯，用到豬肺、南杏、北杏、白果同豬瘦肉煲。因為唔少人相信「以形補形」，呢隻湯被認為有補肺潤肺嘅功效。不過由於洗乾淨豬肺要花好多工夫，所以唔係好多酒樓食肆肯整呢隻湯。
沃倫·韋弗

**沃倫·韋弗**（；1894-1978）係一位美國數學家，廣泛被視為機械翻譯嘅其中一個先驅。
約限語言

**約限語言**（ ）係自然語言一種，指緊隻語言用起上嚟語法同詞彙受到規限，達致消除用語言嗰陣有嘅歧義同複雜性。啲人之所以會用約限語言，好多時係為咗就住非母語使用者，令到寫或者講嘅內容對呢啲人嚟講比較易明。

## 睇埋
*可讀
*詞義消歧
*人造語言

## 註釋
耶穌受洗

《**耶穌受洗**》（）係《新約聖經》提到嘅一件重要事件，對觀福音三書都有記載。件事係講緊耶穌喺洗者約翰嗰度接受洗禮。

件事大致係噉嘅：當時洗者約翰喺約旦河準備審判嘅來臨，凡係為罪悔改嘅人就會為佢施洗，而且佢仲預言，話有一個比佢更重大嘅人將要嚟到；耶穌稍後就嚟到接受約翰嘅洗禮；耶穌啱啱受完洗，個天就打開咗，聖靈好似白鴿噉降臨，同時上帝開聲宣稱耶穌係佢個仔。過後耶穌就跟從聖靈嘅帶領去曠野，接受魔鬼嘅試驗。

耶穌受洗嘅事，記載於瑪竇福音第三章、馬爾谷福音第一章同埋路加福音第三章，呢三本都係對觀福音。相比之下若望福音就並冇明確提到呢件事，不過佢啲內容同對觀福音三書一致：若望福音提到嘅係話聖靈好似白鴿噉從天而降，停喺耶穌身上。

## 聖經故事

根據對觀福音三書嘅記載，耶穌受洗件事係噉嘅。

話說當時，洗者約翰（天主教稱之為洗者若翰）喺度傳道，話上帝嘅王國就快來臨，叫人快啲反省自己嘅罪並且悔改。有好多人都由耶路撒冷以至約旦多地嚟搵約翰，呢啲人逐一噉認罪懺悔，並且喺約旦河嗰度接受約翰嘅洗禮。

約翰仲預言話即將會有一個比佢更重大更有能嘅人嚟搵佢。佢話呢個人實在太過偉大，自己連幫佢挽鞋都冇資格。

過咗冇幾耐，耶穌由加利利嚟到約旦，準備接受約翰嘅洗禮。不過約翰就似乎有啲驚訝：
:「應該係我接受你嘅洗禮喎，點解你會嚟我呢度？」
耶穌就答：
:「你暫且照我意思做啦。因為我哋噉做先至算係盡咗諸般禮義。」
於是約翰就照耶穌嘅意思行洗禮。耶穌受咗洗，就隨即上返水。喺呢個時候，個天為佢打開咗，佢見到神嘅靈好似白鴿噉從天而降降落喺佢身上。然後有把聲由天上面講：
:「呢個係我嘅愛子，我所喜悅嘅。」

## 古文語句

新約聖經原文係以公元一世紀嗰陣嘅通用希臘語寫嘅，呢種語言同多數歐洲語言一樣，都有語法格同語法性別。

瑪竇福音第三章第十一節，洗者約翰幫人行洗禮：

:

瑪竇福音第三章第十七節，上帝開口講嘅說話：
:

:

## 宗教評論

德國出身嘅天主教神學家尤士圖斯·克內希特（）噉樣評論耶穌受洗嘅事跡：

1. 佢（耶穌）係無罪嘅，根本唔需要做懺悔。但係佢承擔咗我哋嘅罪要為此贖罪；所以佢就作出謙卑之舉，將自己放喺同罪人一樣嘅位置，順服接受洗禮，就好似之前佢接受割禮同埋喺聖殿獻祭噉。2. 藉住呢件事，佢教導我哋要謙卑同順服，並且教我哋要實踐所有公義，即係要遵從上帝嘅一切規條。3. 佢透過受洗令水成聖，賦予水淨化同聖化人類靈魂嘅能力。換句話講，佢設立咗洗禮呢件聖事，令我哋可以透過水呢個外在標記，獲得罪嘅赦免。

佢仲有進一步討論，耶穌受洗期間個天打開暗示住啲乜：
自從人類墮落之後天堂就一直封閉住，而天開意思係話多得耶穌，天堂依家重新打開咗（世人得到救贖，有機會重返天堂）。


出身十九世紀英倫嘅耶穌會傳教士羅渣·巴士打（）都有撰文反思耶穌嘅洗禮，佢嘅見解如下：

基督公開生活，第一個行動就係去接受佢嘅先驅者嘅洗禮，教導我哋話為上帝工作嘅人應該要保持一顆純潔無污嘅心。因此佢同聖母告別，而雖然聖母為失去佢個仔而感到傷心，但係都為以色列得到救贖而歡喜。耶穌行咗一段長路去搵施洗者，主去搵僕人接受洗禮，彷彿自己好似一個普通罪人噉，同稅吏、士兵同低層平民無異。要欣賞上帝之子嘅謙卑，並要明白到謙卑係做大事嘅最好準備。


## 歷史背景

洗禮呢種儀式歷史悠久，不溜都有重大嘅文化同信仰價值：據歷史學家考證，猶太文化係喺公元前嗰幾百年開始有洗禮呢樣嘢嘅。歷史學家摷返啲古文獻，發現當時死海古卷有文本講猶太人點樣洗淨自己嘅身體，而且佢哋噉做唔係純粹沖涼咁簡單，而係想「用水洗淨自己，令到自己更加接近（上帝嘅）神聖」——由此可見，對當時嘅猶太人嚟講，洗禮係有宗教意義嘅活動。到咗公元一世紀初，洗者約翰傳道嘅時候就以洗禮嚟代表「洗淨自己嘅罪惡，從而更接近上帝」呢樣嘢。

後來基督教傳播至世界各地，耶穌受洗嘅事亦隨之廣為流傳。洗禮呢樣嘢亦成為咗一種重要嘅禮儀，當中天主教會就視聖洗為入門聖事，一個人要正式成為天主教徒，就要做咗聖洗先，而且仲有一輪手續要跟從，唔係話想做就做得嘅。

## 睇埋

*耶穌受試探
*上帝嘅王國
*洗者約翰
*默西亞

## 註釋

## 引咗

## 連結

* 現代粵文聖經，馬爾谷福音，粵文馬爾谷福音第一章，有講到耶穌受洗嘅事。
* 基督領洗日，香港島教區
* 天主教會七件聖事，呢個網頁提到聖洗嘅嘢。
馬尼拉電器

**馬尼拉電氣**（）係菲律賓馬尼拉嘅職業籃球球會，依家打緊菲律賓職業籃球聯賽。

## 參考
金必多湯

**金必多湯**（**Comprador Soup**），又叫**買辦湯**，係一味忌廉湯，入面有魚翅、蝦、雞肉絲、西式火腿絲同菜絲，一般被認為係起源自19世紀尾上海嘅西餐廳，為洋行華人買辦設計嘅菜式，之後亦有傳到香港一啲西餐廳。
黃澤鋒

**黃澤鋒**（，），原名**黃澤民**，係香港男演員，1987年無綫電視藝員訓練班畢業，做過無綫電視同香港電視網絡藝員。

## 演出

### 電視劇（ViuTV）
*2019年：《教束》 飾 關西

### 電視劇（HOY TV）
*2025年：《我家有囍事》 飾 舅父
*2025年：《我愛九龍城》 飾 輝記

### 網絡劇
*2018年：《守護神之保險調查》 飾 香港游泳代表隊教練
*2019年：《心冤》 飾 信謙
皇家哥積克足球會

**皇家哥積克足球會**（）係喺比利時哥積克嘅足球會，而家打緊比利時職業聯賽。

## 參考


## 連出去
*官方網站
2024–25年卡塔爾星級足球聯賽

**2024年至2025年卡塔爾星級足球聯賽**（）係第51屆卡塔爾星級足球聯賽賽事。今屆卡星級聯賽喺2024年8月9號開鑼。最後由艾薩德攞冠軍。

## 參賽隊伍
2024–25年卡塔爾星級足球聯賽參賽隊伍共有12支。

## 積分榜

## 對賽成績

## 升降班附加賽

## 參考


## 連出去
*官方網站
普斯卡斯學院

**普斯卡斯學院**（）係匈牙利費爾丘特一間職業足球球會，依家踢緊匈牙利甲組足球聯賽。

## 參考


## 連出去
*官方網站
台中新光三越氣爆事故

2025年2月13號11點33分，臺灣台中市西屯區嘅新光三越百貨中港店發生氣爆意外，造成4死39傷、附近路段亦實施臨時管制，係臺灣史上最嚴重嘅百貨公司公共安全事故。

### 傷亡名單

## 註釋

## 參考資料

類:2025年
類:臺中
類:爆炸意外
香港大丸百貨煤氣爆炸

**香港大丸百貨煤氣爆炸**係香港一單煤氣爆炸，發生響1972年10月14號，響銅鑼灣記利佐治街27號華登大廈基座嘅香港大丸百貨，地下一間士多房煤氣管漏煤氣，消防員接報到場處理，但突然發生爆炸，造成兩死二百幾人受傷，死者包括一位消防員同一位大丸百貨女收銀員。

類:香港1970年代
類:銅鑼灣
類:1972年
美國隊長4：勇敢新世界

《**美國隊長4：勇敢新世界**》（***Captain America: Brave New World***）係2025年上映嘅美國超級英雄電影，亦係《美國隊長：復仇者先鋒》、《美國隊長2》同《美國隊長3：英雄內戰》嘅續集，演員包括安東尼麥奇、Danny Ramirez、Shira Haas、Carl Lumbly、Xosha Roquemore、簡卡洛艾斯波西托、莉芙泰萊、Tim Blake Nelson、夏里遜福。
唐探1900

《**唐探1900**》（***Detective Chinatown 1900***）係2025年上映嘅中國大陸懸疑喜劇電影，亦係《唐人街探案》系列電影嘅前傳，演員包括王寶強、劉昊然、周潤發、白客、張新成、岳雲鵬、尊古錫。
BJ單身日記 : 我為仔狂

《**BJ單身日記 : 我為仔狂**》（***Bridget Jones: Mad About the Boy***）係2025年上映嘅美國浪漫喜劇電影，亦係《BJ單身日記：生得啦BABY》嘅續集，演員包括雲妮絲維嘉、楚伊特艾治奧福、里奧活多、占博班特、珍瑪鍾絲、艾娜菲舒亞、哥連費夫、曉格蘭特。
完美伴侶

《**完美伴侶**》（***Companion***）係2025年上映嘅美國科幻懸疑電影，演員包括蘇菲戴卓爾、積奎爾、魯卡士基治、Megan Suri、哈維吉恩、羅拔費特。
痞子無間道

《**痞子無間道**》（）係香港無綫電視製作嘅古裝電視劇，喺2025年2月首播，由周嘉洛、陳瀅、朱敏瀚同王灝兒領銜主演，並由車婉婉、曹永廉、麥美恩、黃子恆同韋家雄聯合演出，監製陳耀全。套劇係《痞子殿下》續作，但故仔冇關聯，發生喺唔同嘅架空世界。

## 軼事
*2023年播出嘅綜藝節目《約埋班Friend去旅行》，其中一個單元就係由劇中演員周嘉洛、陳瀅、王灝兒、朱敏瀚用「痞子團友」名義去旅行。

## 出面網頁
* 痞子無間道 | TVB 無綫電視

類:2025年無綫電視劇集
黃韻詩

**黃韻詩**（**Wong Wan Si**，）佢係香港出世，1968年喺入行出道，拍過唔少主持人工作、開始做無綫電視劇集演員，之後就亦有參與電影演出，1993年息影退出娛樂圈。
閉經

**閉經**（**Amenorrhea**）係指生育年齡嘅女人唔出現月經，喺有娠紀同哺乳期屬正常現象，其他情況就好可能代表身體出現問題。
剝皮辣椒

**剝皮辣椒**係台灣宜蘭南澳、花蓮同台東一帶嘅特產，主要用青辣椒炸完之後剝皮，再用醬油、糖、鹽等醃製而成。剝皮嘅目的係令口感更加順滑。據講，花蓮鳳林鎮嘅金品醬園係最早開始做剝皮辣椒嘅創始店，而家喺花蓮市、秀林鄉崇德村、鳳林鎮、南澳鄉等地都買得到。
扭親

**扭親**（**Sprain**），又叫**扭傷**，係指關節入面嘅韌帶因為拉扯而受傷。

扭親隻腳又叫做拗柴。
咳血

**咳血**（**Hemoptysis**），古時又叫**咯血**，係指咳到出血，通常係咳出嘅痰帶血，多數係由呼吸道嘅病引起。
## 睇埋
*吐血
前列腺炎

**前列腺炎**（**Prostatitis**），係指前列腺發炎，亦係種男人病，可以分成細菌性同非細菌性、慢性同急性。
中國肉桂

**中國肉桂**（**Cinnamomum cassia**），通稱**肉桂**，係樟科肉桂屬下一種常綠喬木。
## 睇埋
*肉桂
穿心蓮

**穿心蓮**（**Andrographis paniculata**）係爵床科穿心蓮屬下一種草本植物。全草可以入藥。
黎紜蔚

**黎紜蔚**（，），藝名**肥肥人**，係香港女模特兒，2019年入行，拍過唔少平面同電視廣告，亦係IG網紅、歌手，亦有影視演出。佢喺香港浸會大學傳理系畢業。興趣係打高爾夫球。佢喺2025年推出第一隻派台歌正式加入樂壇。

## 演出
### 電視劇（ViuTV）
*2025年：《弊傢伙！我要去祓魔》 飾 Ivy（第6、16集）

### 廣告
*2025年：Muneno (MiroBra旗下）代言人
*2025年：Oasis 集團網絡形象大使(Oasis Medical, Oasis Beauty, GLYCEL, HABA, Eurobeaute…etc)**
*2024年：生力清啤電視廣告女主角兼代言人**
*2024年：Outback 代言人'''
*2023年：香港信貸電視廣告女主角（張智霖個女）
*2023年：大家樂電視廣告女主角
*2023年：梔子醫療形象大使
*2022年：喜療疤電視廣告女主角
*2021年：佳能密實袋電視廣告女主角
*2021年：史雲生清雞湯電視廣告
*2020年： 寶礦力電視廣告

其他合作商戶包括：恒生銀行、港鐵、7-11、周大福、香港迪士尼、可口可樂、Moschino、Fendi、Dior、Chanel Beauty、華為、新假期、Cosmopolitan、U Magazine、嘉頓、Maybelline、Manulife、Blue保險、如心廣場、海港城、Sogo、DFS、Megabox、青衣城、APM、德福、Popcorn、萬寧、Clarins、Clinique、PerFace、Medilase、Bipo、History of whoo、Her Own Words、Guerlain、Yaman、Andlab、獅子會、香港高爾夫球會、GLAM D、Proven ⋯⋯

## 音樂作品
*2025年：《曖昧日誌》
*2025年：  《超時空灰姑娘》

## 出面網頁
*
李易修

**李易修**（），中華民國高雄市人，喺高雄市三民區出世，直播主、YouTuber、網絡名人、意見領袖、企業家。又叫做**高雄歷史哥**。 佢支持韓國瑜。國立臺灣師範大學歷史系碩士畢業，碩士論文《美京中華會館研究（1951-2000）》獲得「僑務委員會華僑事務研究碩博士論文獎」。

## 註

## 參考
女神配對計劃

《**女神配對計劃**》（）係香港無綫電視嘅戀愛真人騷節目，由林盛斌主持，搵咗5位無綫電視女藝員：李芷晴、葉蒨文、梁敏巧、關嘉敏同羅毓儀參與，公開招募全球男士同佢哋進行戀愛配對。

節目喺2025年3月中開始拍攝，並安排喺同年6月8號到8月24號逢禮拜日21:00-22:00（第1-7集）/21:30-22:30（第8-12集）喺翡翠台播，總共12集。前奏節目《**女神配對計劃 花生搶先看**》（）喺6月1號禮拜日21:30到22:00喺翡翠台播。

因為節目反應唔錯，所以節目獲「添食」，改咗原定第12集埋尾嘅安排，拍多一個踢館賽，新增嘅集數用《**女神配對計劃 最後告白**》（）個名喺9月8號到9月14號禮拜一到五22:30-23:00同禮拜日20:00-21:05喺翡翠台播。特備節目《**女神配對計劃 金牌媒人的最後晚餐**》（）喺9月28號禮拜日21:30-22:00喺翡翠台播。

## 參加者
### 女參加者

### 入圍男參加者

## 每集一覽

## 軼事
*呢個節目喺2025年2月17號開記者會介紹，即日開始招募男參加者。而喺開記者會之前幾日，已經有流傳呢個節目嘅消息，嗰時流傳嘅節目名叫《**女神戀愛現場**》，而參加女藝員名單亦相似，唯一分別係流傳嘅戴祖儀最終未有參與，換咗做羅毓儀。不過戴祖儀都有以「花生團」身份亮相呢個節目，兼為節目唱主題曲。
*無綫電視上一套類似作品係2022年嘅《CP訓練營》，但參加者全部都有幕前經驗；再上一套係2013年嘅《求愛大作戰》，但參加者全部都係素人。

## 相關節目
*《女神玩轉嘉年華》

## 參考

## 註

## 出面網頁
*無綫電視：《女神配對計劃》參賽者招募
*女神配對計劃  | TVB 無綫電視
*女神配對計劃 花生搶先看 | TVB 無綫電視
*《女神配對計劃 花生搶先看》myTV SUPER線上看
*《女神配對計劃》myTV SUPER線上看
*《女神配對計劃 最後告白》myTV SUPER線上看
知識蒸餾

喺機器學習入面，**知識蒸餾**（knowledge distillation）或者**模型蒸餾**（model distillation）係指將知識從一個大嘅模型過檔去細模型嘅過程。雖然大模型（例如超深嘅神經網絡或者夾埋多個模型）嘅知識容量比細模型大，但呢啲容量未必用到盡。就算個模型冇用盡啲知識容量，計起上嚟都一樣咁嘥資源。知識蒸餾可以喺唔影響把炮嘅情況下，將大模型嘅知識過俾細模型。由於細模型計數慳皮，可以擺落效能較低嘅硬件（例如手機）度行。  

模型蒸餾唔好同模型壓縮撈亂，後者係指直接摵細個大模型本身，唔使訓練新模型。模型壓縮通常會留返個模型嘅結構同參數數量，但將每個參數嘅位數減低。  

知識蒸餾喺多個領域都掂過，例如物件偵測、聲學模型同自然語言處理。最近仲應用埋落處理非格仔數據嘅圖神經網絡度。  

## 點搞法
要將大模型嘅知識過俾細模型，關鍵係要教識細模型但又唔好走樣。如果兩個模型用同一拃數據嚟train，細模型可能唔夠位學到大模型嗰種簡潔知識表達。不過，大模型嘅偽似然輸出其實暗藏咗簡潔知識嘅密碼：當模型估中類別時，佢會俾嗰個類別嘅output好大數，其他類別就細數。呢啲數值點樣分反映咗大模型點樣組織知識。所以，可以透過先train大模型學識精簡知識，再將呢啲知識「蒸」落細模型度，等細模型學識大模型嘅軟output。  

### 數學式
假設大模型係向量變數 \mathbf{x} 嘅函數，用嚟做分類。通常最尾嗰層係softmax函數：  
:  
y_i(\mathbf{x}|t) = \frac{e^{\frac{z_i(\mathbf{x})}{t}}}{\sum_j e^{\frac{z_j(\mathbf{x})}{t}}}  
  
當中 t 係**溫度**，一般set做1。溫度越高，output類別嘅偽概率分得越勻。知識蒸餾嘅做法係用高溫 t train細模型（叫做蒸餾模型），等佢嘅output \mathbf{y}(\mathbf{x}|t) 同大模型嘅output \hat{\mathbf{y}}(\mathbf{x}|t) 嘅交叉熵損失最細：  
:  
E(\mathbf{x}|t) = -\sum_i \hat{y}_i(\mathbf{x}|t) \log y_i(\mathbf{x}|t)  
  
高溫可以令output嘅熵多啲，等細模型學到更多嘢，同時減低gradient嘅波動，等學習率可以set高啲。  

如果蒸餾數據有真label，可以加埋細模型常溫（t=1）output同真label \bar{y} 嘅交叉熵：  
:  
E(\mathbf{x}|t) = -t^2 \sum_i \hat{y}_i(\mathbf{x}|t) \log y_i(\mathbf{x}|t) - \sum_i \bar{y}_i \log y_i(\mathbf{x}|1)  
  
其中大模型嘅損失項會乘 t^2 嚟平衡gradient縮放。  

### 同模型壓縮嘅關係
假設logits嘅平均係零，模型壓縮可以當做知識蒸餾嘅特殊情況。當溫度 t 極大時，損失函數近似於蒸餾模型同大模型嘅logits平方差，即係模型壓縮嘅做法。  

### 「最慳皮腦損傷」算法
最慳皮腦損傷（Optimal Brain Damage）步驟：  

:1. Train到個網絡識行識走  
:2. 計每個parameter有幾重要（saliency）  
:3. 隊走最唔重要嘅parameters  

重要度定義為 \frac{1}{2} (\partial_\theta^2 L)\theta^2，大概係刪走個parameter後會加幾多loss。用泰勒展開近似loss函數，skip咗交叉導數項嚟慳計數。

## 史
早喺1965年，Alexey Ivakhnenko同Valentin Lapa已經喺蘇聯搞模型修剪，用validation set嚟剪走多餘嘅隱藏單位。1989年Yann LeCun班人整咗最慳皮腦損傷。  

1991年Jürgen Schmidhuber用遞歸神經網絡玩蒸餾，整咗「自動器」同「分chunk器」互相估對方狀態嚟壓縮模型。 2006年Buciluǎ班人用集成模型標假數據嚟壓縮模型。2015年Geoffrey Hinton團隊正式提出知識蒸餾，喺圖像分類度掂咗。

## 參考
  

## 出面網頁
* 蒸餾神經網絡嘅知識 – Google AI
線性偏振

喺電動力學入面，**線性偏振**（英文：**linear polarization**）或者叫**平面偏振**（**plane polarization**），係指電磁輻射嘅電場向量或者磁場向量沿住傳播方向俾人限制喺某個特定平面。呢個術語「線性偏振」（法文：*polarisation rectiligne*）係由奧古斯丁·菲涅耳喺1822年創出嚟嘅。想知多啲可以去睇睇「偏振」同「偏振面」。  

線性偏振電磁波嘅方向係由電場向量嘅方向話事嘅。 舉個例，如果電場向量係打棟嘅（個波一路傳一路係噉上下fing），噉呢種輻射就叫「垂直偏振」。  

## 數學描述
經典物理入面，電磁波方程嘅正弦平面波解（cgs單位制）嘅電場同磁場係噉樣嘅：  

: \mathbf{E} ( \mathbf{r} , t ) = |\mathbf{E}|  \mathrm{Re} \left \{  |\psi\rangle  \exp \left [ i \left  ( kz-\omega t  \right ) \right ] \right \}    

磁場方面：  
: \mathbf{B} ( \mathbf{r} , t ) = \hat { \mathbf{z} } \times \mathbf{E} ( \mathbf{r} , t )/c     

其中 \( k \) 係波數，  
: \omega_{ }^{ } = c k  
係波嘅角頻率，而 \( c \) 係光速。  

呢度 \( \mid\mathbf{E}\mid \) 係場嘅振幅，而  
:   |\psi\rangle  \ \stackrel{\mathrm{def}}{=}\  \begin{pmatrix} \psi_x  \\ \psi_y   \end{pmatrix} =   \begin{pmatrix} \cos\theta \exp \left ( i \alpha_x \right )   \\ \sin\theta \exp \left ( i \alpha_y \right )   \end{pmatrix}     
係x-y平面嘅瓊斯向量。  

當相位角 \( \alpha_x^{ }, \alpha_y \) 撞到正一様，即  
:    \alpha_x =  \alpha_y \ \stackrel{\mathrm{def}}{=}\   \alpha    ，  
個波就係線性偏振，偏振方向同x軸成 \( \theta \) 角。呢個時候瓊斯向量可以寫做：  
:   |\psi\rangle  =   \begin{pmatrix} \cos\theta    \\ \sin\theta   \end{pmatrix} \exp \left ( i \alpha \right )   。  

x或y方向嘅線性偏振狀態向量係呢個通用形式嘅特別case。  

如果定義單位向量：  
:   |x\rangle  \ \stackrel{\mathrm{def}}{=}\    \begin{pmatrix} 1    \\ 0  \end{pmatrix}      
同  
:   |y\rangle  \ \stackrel{\mathrm{def}}{=}\    \begin{pmatrix} 0    \\ 1  \end{pmatrix}    ，  
咁偏振狀態可以用「x-y基底」寫成：  
:   |\psi\rangle  =  \cos\theta \exp \left ( i \alpha \right ) |x\rangle + \sin\theta \exp \left ( i \alpha \right ) |y\rangle = \psi_x |x\rangle + \psi_y |y\rangle 。  

## 睇埋
*電磁波方程嘅正弦平面波解  
*偏振  
**圓偏振  
**橢圓偏振  
**偏振面  
*光子偏振  

## 參考文獻
*  

  

## 出面網頁
* 
* 

類:波 (物理)
隨機特徵

**隨機特徵**（Random Features，RF）係一種用嚟近似核方法嘅機器學習技術，由Ali Rahimi同Ben Recht喺2007年篇文《大規模核機器嘅隨機特徵》度開檔，之後再由其他研究發展。RF用蒙地卡羅方法，靠隨機抽樣嘅特徵映射嚟近似核函數。呢招主要用喺啲數據大撈到傳統核方法（例如支持向量機、核嶺回歸同高斯過程）頂唔順嘅情況。

## 數學原理

### 核方法
  
假設有個特徵映射 \phi: \R^d \to V，其中 V 係希爾伯特空間（特別係再生核希爾伯特空間），核技巧會將特徵空間嘅內積 \langle \phi(x_i), \phi(x_j)\rangle_V 轉做核函數 k(x_i, x_j): \R^d \times \R^d \to \R。核方法將高維空間嘅線性操作轉核矩陣操作：
 K_X := [k(x_i, x_j)]_{i, j \in 1:N}
  其中 N 係數據點數量。

### 隨機核方法
核方法嘅死穴在於核矩陣 K_X 大細係 N \times N。當 N 爆到百萬級時，計數就冚唪唥。隨機核方法將核函數 k 轉做低維特徵空間 \R^D 嘅內積：
 k(x,y) \approx \langle z(x), z(y)\rangle
  當中 z 係隨機抽嘅特徵映射 z : \R^d \to \R^D。

咁樣就將核線性回歸轉做特徵空間嘅線性回歸，核SVM轉做特徵空間嘅SVM等等。由於 K_X \approx Z_X^T Z_X（其中 Z_X = [z(x_1), \dots, z(x_N)]），呢啲方法唔使再搞 O(N^2) 級數嘅矩陣，慳返 O(DN) 嘅隨機特徵矩陣。

## 隨機傅立葉特徵

### 放射基函數核
  
兩個樣本 x_i, x_j \in \mathbb{R}^{d} 嘅放射基函數（RBF）核定義為

: k(x_i, x_j) = \exp\left(-\frac{\|x_i - x_j \|^2}{2\sigma^2}\right)

其中 \|x_i - x_j \|^2 係平方歐氏距離，\sigma 係控制核形嘅自由參數。可以用隨機傅立葉特徵映射 z: \R^d \to \R^{2D} 嚟近似：z(x) := \frac{1}{\sqrt D}[\cos\langle \omega_1, x\rangle, \sin\langle \omega_1, x\rangle, \ldots, \cos\langle \omega_D, x\rangle, \sin\langle \omega_D, x\rangle]^T其中 \omega_1, ..., \omega_D 係跟多維正態分佈 N(0, \sigma^{-2} I) 獨立抽樣出嚟。

{\sqrt{2 \pi}} d x=e^{-k^2 / 2}. 

(方差界) 因為 \omega_1, ..., \omega_D 獨立同分佈，淨係要證 \cos \langle \omega_1, x-y\rangle 嘅方差有限，而呢個數被夾喺 [-1, +1] 中間。

(收斂) 跟車比雪夫不等式。
}}因為 \cos, \sin 有界，可以用霍夫丁不等式執到更實淨嘅收斂保證

### 隨機傅立葉特徵
跟博赫納定理，上面嘅構造可以推廣到任可平移唔變嘅正定核 k(x, y) = k(x-y)。

定義其傅立葉變換p(\omega)=\frac{1}{2 \pi} \int_{\R^d} e^{-j \langle\omega,  \Delta \rangle} k(\Delta) d \Delta  跟住 \omega_1, ..., \omega_D 從概率密度 p 嘅分佈度獨立抽樣。呢條橋適用於其他核，例如拉普拉斯核同柯西核。

### 神經網絡解畫
  
假設有個隨機傅立葉特徵映射 z，用特徵化線性回歸train數據集，等如要fit複數參數 \theta_1, \dots, \theta_D \in \C 令到f_\theta(x) = \mathrm{Re}\left( \sum_k \theta_k e^{i \langle \omega_k , x \rangle} \right) 呢個係一個單隱藏層嘅神經網絡，激活函數係 t \mapsto e^{it}，偏置set零，同第一層參數鎖死。

喺過參數情況（2D \geq N），網絡會線性插值數據集 \{(x_i, y_i)\}_{i \in 1:N}，網絡參數係最細範數解：\hat \theta = \arg\min_{\theta \in \C^D, f_\theta(x_k) = y_k \forall k\in 1:N} \|\theta\|當 D \to \infty 時，L2範數 \|\hat\theta\| \to \|f_{K}\|_H ，其中 f_K 係原裝核回歸插值函數，\|\cdot\|_H 係再生核希爾伯特空間嘅範數。

## 其他例子

### 隨機分箱特徵
隨機分箱特徵映射用隨機shift嘅格仔同隨機揀嘅解像度嚟界開輸入空間，俾輸入點派對應所屬箱嘅binary碼。格仔整到兩點  x_i, x_j \in \Reals^d 被分埋同一個箱嘅機會同  K(x_i, x_j) 成正比。轉換後點對嘅內積同被分埋同一箱嘅次數成正比，所以係  K(x_i, x_j) 嘅冇偏估計。因為呢個映射唔順滑兼要睇輸入點幾近，隨機分箱特徵啱用嚟近似淨係睇數據點之間<math>L_1</math> 距離嘅核。

### 正交隨機特徵
正交隨機特徵 用隨機正交矩陣代替隨機傅立葉矩陣。

## 史
2006年NIPS嗰陣，深度學習啱啱開始喺大數據度同PCA同線性SVM呢啲線性模型拗手瓜，當時有人估佢係咪打得贏核SVM。但嗰時冇方法train大數據嘅核SVM。兩位作者諗出隨機特徵方法嚟拆呢個樽頸。

後尾發現 O(1/D) 方差界同實戰唔夾：理論話要 D \sim 10^4 先有 0.01 精度，但實測 \sim 10^2 就掂。為咗捉蟲搞出後續兩篇文。

## 相關嘢
* 核方法  
* 支持向量機  
* 傅立葉變換  
* 蒙地卡羅方法  

## 參考文獻

## 出面網頁
* 隨機行街 - 隨機傅立葉特徵
凱撒 (奴隸)

**凱撒**（）係一個奴隸，佢可能係史上最早出世而仲有得影相嘅人，喺1851年影咗張銀版攝影。佢仲係紐約州最後一個獲得解放嘅奴隸。

## 生平
西撒據講喺1737年出世，喺倫斯勒·尼科爾嘅貝特利恆莊園度，個莊園喺紐約州貝特利恆。佢一生人經歷咗貝特利恆尼科爾莊園至少三四代主人。佢喺1817年八十歲嗰陣退休，之後一直同尼科爾家族住到過身為止。

雖然紐約州大部分奴隸喺1827年7月4號已經獲得解放，但係佢要等到1841年左右，即係紐約州完全禁止所有形式嘅奴隸制度之後先正式獲得解放。

1849年，畫家G. W. 伍德沃德畫咗張西撒打瞌睡嘅素描，但而家已經搵唔到。1851年，佢最後一任主人個仔說服西撒影咗張銀版攝影肖像，呢張相係最早期嘅非裔美國人影像之一。呢張六分之一版嘅銀版相之後就叫做《西撒銀版相：一個奴隸》。相片附帶嘅字條寫住：「西撒，1737年喺紐約州貝特利恆出世，係范·R·尼科爾（威廉個仔）嘅奴隸，1852年喺同一個地方過身。係北方最後一個死嘅奴隸。呢張銀版相喺1851年影嘅。佢第二任主人係范·R·尼科爾個仔法蘭西斯·尼科爾，第三任主人係法蘭西斯個孫威廉·尼科爾·西爾，佢將所有嘢都留俾佢老婆瑪格麗特·西爾……」

西撒喺1852年過身，根據佢個大理石墓碑寫住，佢享年115歲。不過到而家都搵唔到任何同期嘅證據可以證實佢個年紀，淨係知道佢過身嗰年係實嘅。喺西撒在生嗰陣，得1850年人口普查有提到佢個年紀，寫住佢係110歲嘅「西撒·尼科爾斯」。如果佢個年紀係真嘅，佢唔單只係最早出世而仲影到相嘅人之一（仲早過康拉德·海爾、約翰·亞當斯同其他聲稱），仲可能係美國最長壽嘅人之一。

## 參考資料

## 出面網頁
* 西撒嘅findagrave.com頁面

類:美國人
Alto (鐵路)

**Alto**（，；），官方又叫**多倫多－魁北克高速鐵路網**（）或者**魁北克－多倫多高速列車網**（），係加拿大計劃緊起嘅電氣化高速鐵路，連接安大略省嘅多倫多同魁北克省嘅魁北克市，計劃中至少7個站，由西到東分別係多倫多、彼得堡、渥太華、滿地可、拉華爾、三河市同魁北克市。

呢個計劃嘅雛形由加拿大維亞鐵路提出，本來其實唔係高速鐵路，而係低速嘅所謂 ｢高頻鐵路｣。2025年2月19號正式宣佈轉高速鐵路嘅同時宣佈5年內撥39億加元，但係因為未開始設計，未知真係會用幾多錢。

計劃採用咗公私合營嘅模式，長遠方針同監管由同名公營機構負責，但係設計、起、｢改善｣（innovation）同營運就判畀私人財團；成個計劃分3個階段，第一階段係招標；第二階段係設計，第三階段係起。

如果成事，Alto 將會係加拿大60年以嚟最大嘅基建項目。

## 構想
Alto 喺2025年正式轉高鐵之前叫**高頻鐵路**（，簡稱 **HFR**；，簡稱 **TGF**）；2015年底由維亞鐵路提出（通常計2016年），原意係以高鐵嘅三分一成本，達到高鐵嘅大概三分二效益，並可以短時間內完成，而所謂 ｢高頻｣ 係指將客運鐵路同貨運鐵路分開，等客運列車唔會因為貨運列車有用鐵路網嘅優先權而導致客運服務延誤；除咗延誤之外，客運同貨運溝埋亦令客運服務冇辦法用快啲嘅車，亦冇辦法用多啲車。

直至2021年，計劃都仲係着重提升鐵路系統嘅可靠度，由大約 57% 提升到大約 95%，提高咗可靠度亦可以令系統可以行三倍咁多嘅車。

## 統籌
喺初期，計劃嘅統籌係由一個由加拿大基建銀行同加拿大維亞鐵路組成嘅聯合辦事處（，JPO；，BPC）統籌，2022年先成立維亞高頻鐵路公司。

## 進展
2019年，計劃嘅研究亦開始咗；2021年，預計秋天開始招標，但係冇發生到。2022年，計劃轉公私合營，邀請有興趣嘅財團遞交意向書，但係每個財團要提議兩個方案，一個最高時速200公里，另一個要快過200公里。招標喺2023年10月開始。2023年傳出政府有意將佢轉做高速鐵路。

2023年7月20號公佈三間合資格投標嘅財團，分別係 Cadence、Intercity Rail Developers（，直譯 ｢城際鐵路發展商｣）同 （，直譯 ｢魁安鐵路合作伙伴｣）：

2025年2月19號，Alto 宣佈中標嘅財團係 Cadence。

## 拎
* 

## 參考資料

## 註

## 書目

* 

* 

* 
*
GPT-3

**生成式預訓練變換模型 3**（**GPT-3**）係OpenAI喺 2020 年推出嘅大型語言模型。  

同前代GPT-2一樣，佢係一個純解碼器變換器模型嘅深度神經網絡，用咗「注意力機制」取代傳統嘅循環同卷積結構。呢種機制令個模型識得自動揀輸入文本中最關鍵嘅段落嚟重點處理。GPT-3 有成 1,750 億個參數，每個參數用 16-bit 精度儲存，淨係擺參數都要用 350GB 空間（每個參數佔 2 byte）。佢嘅上下文窗口可以處理 2048 個標記，仲展現出超強嘅「零擊」同「少樣本」學習能力。

2020年9月22號，微軟宣布取得 GPT-3 嘅獨家授權。其他人雖然仲可以用佢嘅公開 API 攞輸出，但底層模型得微軟先有權改。

## 背景
根據《經濟學人》分析，算法進步、電腦效能提升同埋數碼資料量暴增，合力推動咗機器學習革命。2010年代嘅新技術令各項任務「急速進化」，包括玩轉語言嘅能力。

軟件模型透過「模仿大腦神經結構」嘅設計，用數以萬計嘅例子嚟學習。自然語言處理（NLP）常用嘅一種結構係 2017 年推出嘅深度學習模型——變換器。而家有唔少 NLP 系統識得處理、整理、連結同對比文本，甚至準確答問題。

2018年6月11號，OpenAI 團隊發表咗首個生成式預訓練變換模型（GPT）——種先喺海量文本語料庫做預訓練，再針對特定任務做微調嘅生成式大型語言模型。GPT 採用深度學習嘅變換器結構。以往頂尖嘅神經 NLP 模型主要靠監督式學習，需要大量人手標註數據，搞到訓練超大模型又貴又嘥時間。初代 GPT 叫「GPT-1」，2019年2月出嘅「GPT-2」將參數量同數據集規模各擴充10倍，用咗15億參數同800萬網頁數據訓練。

2020年2月，微軟推出參數量達170億嘅「圖靈自然語言生成模型」（T-NLG），自稱係「當時最大語言模型」。呢個模型喺文本摘要、答問題等多項任務表現都贏晒其他模型。

## 訓練同能力

2020年5月28號，OpenAI 31位工程師同研究員喺arXiv預印本論文入面詳細講解第三代「頂尖語言模型」GPT-3嘅研發成果。團隊將 GPT-3 嘅容量比前代 GPT-2 提升超過兩個數量級，令 GPT-3 成為當時最大嘅非稀疏語言模型。由於結構同前代相似，GPT-3 嘅高準確度主要歸功於參數量暴增。GPT-3 容量比當時第二大 NLP 模型——微軟 Turing NLG 大十倍。

Lambdalabs 估算2020年用單張GPU訓練 GPT-3 要耗資約460萬美元同355年，實際用多 GPU 並行訓練會快啲。

GPT-3 嘅預訓練數據集中，60%權重來自過濾版Common Crawl嘅4100億位元組對編碼標記，並用Apache Spark嘅MinHashLSH做模糊去重。其他來源包括佔22%權重嘅190億標記 WebText2、佔8%嘅120億標記 Books1、佔8%嘅550億標記 Books2，同埋佔3%嘅30億維基百科標記。GPT-3 訓練數據涵蓋數千億字詞，仲識得用CSS、JSX同Python等語言寫code。

由於 GPT-3 訓練數據包羅萬有，做唔同語言任務時唔使再訓練。訓練數據含少量粗俗語言，令 GPT-3 有時都會爆粗。華盛頓大學研究發現 GPT-3 嘅毒性水平同 GPT-2、CTRL 等模型相若。OpenAI 實施多種限制措施後，GPT-3 比前代 GPT-1 少咗粗口，但比起全用維基數據訓練嘅 CTRL Wiki 模型，GPT-3 嘅粗口生成量同毒性都更高。

2020年6月11日，OpenAI宣布開放申請 GPT-3 API 呢個「機器學習工具箱」，等公眾幫手「探索技術潛力同局限」。呢個「文字入，文字出」嘅通用接口可以處理「幾乎所有英文任務」。有早期試用者話 GPT-3 只要簡單提示就能寫出「驚人連貫」嘅文章，勁到有啲得人驚。初步實驗搵80個美國人分辨200字文章係人寫定 GPT-3 生成，結果正確率得52%，同亂估差唔多。

2021年11月18日，OpenAI 宣布加強防護措施後全面開放 API，並提供內容審查工具協助遵守政策。2022年1月27日，OpenAI 宣布全面改用新版 GPT-3 模型（統稱 InstructGPT），聲稱新模型更識跟指示、少作古仔、毒性更低。

由於 GPT-3 能生成「人類難以分辨真假嘅新聞稿」，被指「同時推動語言模型嘅正邪應用」。2020年5月28日論文詳細列舉 GPT-3 潛在危害，包括「假資訊、濫發、釣魚、濫用法律程序、代寫論文、社交工程詐騙」，作者呼籲研究減害措施。

GPT-3 具備零擊同小樣本學習能力（包括一擊學習）。

2022年6月，Almira Osmanovic Thunström 聲稱 GPT-3 自主撰寫並提交咗篇自我介紹論文，論文預印本已發布待審。

## GPT-3 模型家族
GPT-3 系列有多個模型，各有所長。OpenAI 初版論文提到8個主要型號：

半數模型可經 API 使用，即 GPT-3-medium、GPT-3-xl、GPT-3-6.7B 同 GPT-3-175b，對應名為 ada、babbage、curie、davinci。雖然 OpenAI 無公開 API 模型大小，但EleutherAI 2021年5月披露咗對應關係，後獲 OpenAI 確認，但後續模型參數仍保密。

## GPT-3.5

**生成式預訓練變換模型 3.5**（**GPT-3.5**）係OpenAI 2022年推出嘅 GPT-3 子系列。

2022年3月15日，OpenAI 喺 API 推出具編輯插入功能嘅新版 GPT-3 同 Codex，名為「text-davinci-002」同「code-davinci-002」，訓練數據更新至2021年6月。2022年11月28日推出 text-davinci-003。2022年11月30日 OpenAI 將呢啲模型歸類為「GPT-3.5」系列，並發布基於 GPT-3.5 微調嘅ChatGPT。官方指 GPT-3.5 唔屬 GPT-3。

### 模型
主要有三款：
* 聊天  
** gpt-3.5-turbo  
* 文本補全  
** text-davinci-003  
** text-davinci-002  

### GPT-3.5 瀏覽版
2023年4月10日，OpenAI推出 GPT-3.5 瀏覽版（ALPHA），基於「text-davinci-002」同「code-davinci-002」強化。新版加入網上瀏覽功能，回應更準確及時。

訓練數據更新至2021年9月（舊版至2021年6月），強化網絡資訊整合能力。OpenAI 為瀏覽版設計新API，運行時可存取指定網上資源。2023年4月27日向 GPT Plus 用戶全面開放。

### InstructGPT
InstructGPT 係基於人類指令數據集微調嘅 GPT-3.5 版本。
## 疏仕
康拉德·海爾

**康拉德·海爾**（）係美國一位農夫、美國獨立戰爭老兵兼人瑞。佢經常俾人認為係最早出世而又被攝影存證嘅人，不過都有其他競爭者，最出名嘅係補鞋匠約翰·亞當斯同埋黑奴凱撒。

## 生平
海爾出世喺後來成為緬因州嘅沃爾多伯勒村落——當時嗰度仲叫「Broad Bay」，屬於麻薩諸塞灣省。嗰個聚居地曾經因為瓦巴納基聯盟襲擊而荒廢，之後招募萊茵蘭嘅德國移民重新定居。海爾阿爸阿媽就係呢批移民之一，而海爾可能係當地第一個白人BB。佢老豆喺佢出世前嘅冬天過咗身。阿媽卡塔琳娜喺1772/1773年再嫁畀一個德國移民。後生嗰陣，海爾係德國路德會教友。

美國獨立戰爭期間，根據1819年嘅長俸申請同多個證人所講，海爾曾經加入大陸軍第25軍團。佢1775年12月入伍，一年後嘅1776年12月中喺菲什基爾光榮退役。歷史檔案冇記錄佢其他從軍經歷。後人話海爾曾經參與1776年12月華盛頓橫渡特拉華河嘅著名事件，又話佢服役到1778年，但呢啲講法都冇辦法證實。

海爾1776年同瑪麗·韋伯結咗婚，生咗十個仔女。打完仗之後返到沃爾多伯勒耕田，直到1856年過身。佢落葬嗰陣得到全副軍禮。

約1852年，據講103歲嘅海爾影咗張銀版相片肖像。佢經常被讚係已知最早出世嘅攝影存世者，不過仲有幾個疑似更早嘅人選，包括一個叫瑪麗·門羅·桑德森（1748–1852）嘅女人、埃茲拉·格林醫生（1746–1847）、補鞋匠約翰·亞當斯（1745–1849）、喺1743至1754年之間出世嘅獨立戰爭老兵巴爾圖斯·斯通、話係1735或1741年出世嘅約翰·歐文，仲有墓碑刻住「1737年出生，1852年逝世」（即係話活咗114-115歲）嘅黑奴凱撒。

## 錄仕

## 疏仕

## 拎
* 搵墓網康拉德·海爾頁面
GPT-2

**生成式預訓練轉換器2**（**GPT-2**）係OpenAI開發嘅大型語言模型，亦係佢哋GPT系列嘅第二代基礎模型。GPT-2用咗800萬個網頁數據集做預訓練，2019年2月部分開放，到同年11月5號正式全面推出15億參數嘅模型。

GPT-2被設計成GPT-1嘅「直接升級版」，參數量同訓練數據規模都係前代嘅十倍。佢係個通用學習者，能夠翻譯、答問題、做摘要，甚至生成近乎人類水平嘅文章，不過寫長文時會出現重複或語無倫次嘅情況。而家已被GPT-3同GPT-4取代，後兩者已唔再開源。

呢個模型沿用生成式預訓練轉換器架構，採用深度神經網絡中嘅轉換器設計，用注意力機制取代傳統循環神經網絡同卷積結構。注意力機制令模型可以專注於輸入文本中嘅關鍵部分，大幅提升並行計算效率，表現超越晒以往RNN/CNN/LSTM模型嘅基準。

## 訓練過程
轉換器架構嘅大規模並行特性令GPT模型可以用比舊式NLP模型更大嘅語料庫訓練。雖然GPT-1已證明呢種方法可行，但GPT-2進一步探索咗超大型語料訓練下嘅湧現現象。OpenAI曾考慮用CommonCrawl呢個網絡爬蟲整出嘅巨型語料，但發現太多無厘頭內容後決定自建新語料庫WebText——只爬取2017年12月前喺Reddit獲得至少3個讚好嘅貼文連結網頁，再清除重複頁同維基百科內容以防過度擬合。

訓練GPT-2每小時成本256美金，但總時長不明難以估算總開支。對比同類模型，BERT同XLNet分別使咗6,912同245,000美金。

## 發佈爭議
2019年2月14日公佈時，《The Verge》記者James Vincent讚佢係「最令人興奮嘅文本生成程式」，話俾個假標題佢就可以生成埋成篇假新聞，連假引述同數據都整到。《衛報》形容佢啲輸出似「似模似樣嘅報章文章」，Vox記者Kelsey Piper仲話「呢個AI勁到可能搶埋我份工」。

### 限制性發放

OpenAI最初以「防止濫用」為由拒公開完整模型，只畀傳媒試用接口。有人擔心會被用嚟生成垃圾內容或歧視性文字，艾倫人工智能研究所隨即整咗個「神經假新聞檢測器」。

但業界意見分歧，《The Verge》認為威脅被誇大，加州理工學院教授Anima Anandkumar直指OpenAI唔開源係「惡意吹水」。《The Gradient》更發公開信以Photoshop為例，話「正因為人人知有修圖，先至冇搞亂社會」。

### 分階段開源
2019年8月出現咗民間複刻版OpenGPT-2，用自由授權嘅OpenWebText數據，訓練成本約5萬美金。同月20號OpenAI釋出7.74億參數嘅「半成品」。

到11月，見無明顯濫用跡象，終於公開完整15億參數模型。呢個模型嘅數據量等於莎士比亞全集嘅8000倍。

### 細中型號
另外仲有1.24億參數嘅「細版」同3.55億嘅「中版」，可以喺Huggingface下載。

## 局限性

雖然短文本生成能力驚人，但生成長文時會離題兼唔連貫。《The Register》笑話「睇多陣就知唔對路」。而且部署成本高，完整版模型超過5GB，CPU運行要幾分鐘先出到結果，GPU都要幾秒。Hugging Face整咗個精簡版DistilGPT2，體積細33%但快兩倍，雖然質素稍跌〔需要引證〕。

## 應用同後續研究
即使完整版未推出，GPT-2已經被用嚟搞搞震兼認真嘢。2019年6月，有人開咗個subreddit叫r/SubSimulatorGPT2，入面有唔同子版訓練出嚟嘅GPT-2分身互相留言駁火，搞到可以睇到「比特幣版AI化身同垃圾食物色圖版機械靈魂開片」；到7月，有人整咗個基於GPT-2嘅自動完成程式幫手寫code，用家直頭話「改寫遊戲規則」。

2019年推出嘅AI Dungeon用GPT-2生成互動文字冒險，玩家輸入指令就有動態劇情。而家呢個遊戲仲可以加錢升級用最勁嘅GPT-3 API，免費版都用緊第二強嘅GPT-3模型。背後公司Latitude喺2021年籌到330萬美金種子資金。仲有幾個網站專門畀人試玩唔同版本嘅GPT-2同其他轉換器模型。

2021年2月，有青少年輔導中心宣布用GPT-2整 chatbot 訓練輔導員，等佢哋同虛擬青少年傾偈練功（純內部使用，唔會畀AI直接同真人青少年交流）。

2023年5月9日，OpenAI發布咗GPT-2神經元圖譜，用後繼模型GPT-4逐粒分析GPT-2神經元嘅功能。

## 表現評估

靠住海量數據同獨特訓練法，GPT-2識得玩多種花臣：答問題、做摘要、甚至跨語言翻譯都掂，而且唔使特別教，淨係學識預測下一隻字就得。

舉個例，GPT-2明明訓練數據幾乎冇法文（清理數據時刻意刪走外語，淨低4萬MB數據得10MB法文，主要係英文文章引用嘅外語句子），但喺WMT-14英譯法測試竟然拎到5 BLEU分（接近逐字翻譯水平）。法譯英仲勁，拎到11.5 BLEU分，雖然仲未及2019年最勁嘅33.5分，但人哋用嘅法文數據量係GPT-2嘅500倍。

GPT-2之後就係參數量爆到1750億嘅GPT-3（2020年公開但從未開源），想用就要經OpenAI同微軟嘅API。再之後就係GPT-4接力。

## 疏仕
李嘉圖等價定理

**李嘉圖等價定理**係一個經濟學理論，由英國經濟學家大衛·李嘉圖（David Ricardo）提出，講嘅係政府嘅借貸同稅收對經濟嘅影響。

呢個定理話，政府無論係而家收稅定係借錢遲啲先還，對經濟嘅影響係一樣嘅，因為啲人會預期到政府遲早都要加稅嚟還債，所以佢哋會而家就儲多啲錢，準備將來交稅。咁樣，政府嘅借貸就唔會刺激到經濟增長，因為啲人嘅消費同投資行為已經調整咗。簡單嚟講，李嘉圖等價定理認為政府嘅財政政策，無論係借貸定係稅收，對經濟嘅長期影響係冇分別嘅。

## 參考
*
康和里

**康和里**（ ）係香港一條曾經存在嘅道路，為九龍尖沙咀嘅一條小街。由於需要配合土地發展公司（後來市區重建局）嘅河內道重建計劃（依家嘅位置成為K11購物藝術館嘅一部份），地政總署永久封閉咗康和里同另外三條後巷，共四條街道 。

## 地理
康和里靠近麼地道及碧仙桃路，同緬甸臺相對。 

## 歷史
香港政府曾經喺1975年下半年將康和里及河內道發展成消閒購物行人專用區，試行六個月，唔准啲車駛入兩條街 。不過，推行咗無幾耐就出現咗反效果，康和里商戶投訴啲車無得進入之後，顧客量反而大減，貨物運送亦麻煩咗；後嚟，雖然政府俾旅遊巴士駛入，但係於事無補 ，最終計劃喺同年嘅12月31號結束。 

1976年，城市建設委員會向行政局提交草案，建議拆除康和里、河內道、麼地道嘅幾十座舊樓，對嗰個三角區域進行重建 。到咗1978年，當時香港政府嘅尖沙咀城市設計藍圖，係將嗰三條街，同埋碧仙桃路（下稱四街）嗰度嘅三十九座舊樓拆咗，重建成新嘅商住區，由於嗰啲地段嘅土地租約喺1978年底到期，政府決定唔同嗰啲地段嘅業主續約，後經過幾年爭議同協商，政府喺1982年同意由部分業主組成六間公司，自行對四街進行重建發展計劃。但係到咗1985年，因為重建嘅經濟效益考慮，呢啲公司擱置咗自行重建計劃，俾政府要求補返1978年以嚟嘅地租同埋利息 。

2000年代初，新世界發展再向市區重建局提出四街重建計劃。其中康和里範圍主要會變成綠化休憩區，成條街消失咗 。重建展開之後，有附近居民投訴政府曾經承諾保留康和里嘅幾棵老樹，但係發現啲老樹俾人斬咗，市建局嘅回應係，佢哋從來都無應承過唔斬老樹 。

## 特色
康和里嘅商舖以招待遊客為主。 

沿路著名地點包括：

* 酒吧：Waltzing Matilda Inn
* 酒店： New Astor Hotel （新雅圖酒店），响加拿分道同碧仙桃路交界

## 外拎

* Gwulo：Cornwall Avenue（ c .1912 - c .2009）

## 參考
米拉·安祖娃

**米拉·亞歷山德羅芙娜·安祖娃**（，又譯**安德烈耶娃**；）係俄羅斯網球員。

## 參考

## 出面網頁
TEC

**TEC**可以係：
*美國聖公會（The Episcopal Church）
*泰克河（）
*展覽貿易中心（Trade and Exhibition Centre）
帕斯

**帕斯**係一個西班牙文、葡萄牙文、希伯來文姓，出名嘅人包括：
* 奧克塔維奧·帕斯
* 海梅·帕斯·薩莫拉
調景嶺公園

**調景嶺公園**係香港一個規劃緊嘅公園，規劃面積約3.8公頃，但係目前只係起咗一個迷你公園，佔地405平方米。

## 時間線
1999年：西貢區議會通過並支持興建調景嶺公園計劃。

2001年：城規會成功通過並完成修改大綱圖。

2012年：康文署向西貢區議會介紹，計劃興建嘅調景嶺公園佔地約3.8公頃，主要包括園景花園、公眾藝術展示區、7人人造草地足球場及4至6個戶外籃球場等等。

2018年9月：多方爭取下，西貢區議會轄下地管會通過地區小型工程提案「SK-DMW369於將軍澳第72區休憩用地建設休憩設施」（即係調景嶺花園），先行發展該用地邊陲位置約400平方米範圍。

2019年：時任康文署署長到訪西貢區議會表示，可考慮將調景嶺公園項目列入下一個「體育及康樂設施五年計劃」，但係最終未有兌現。

2024年3月28日：約400平方米嘅調景嶺花園正式開放畀公眾使用。

2024年9月：康文署回應西貢區議會指，將會陸續展開區內其他工程項目嘅前期籌劃工作，包括「將軍澳第72區休憩用地」（即係調景嶺公園）。署方繼續循工務工程程序籌劃呢撻用地嘅其餘部分，並會適時諮詢地區持份者（包括西貢區議會）意見。

## 參考資料
SpaceX第八次星艦軌道試飛任務

**星艦第8次試飛**將會係SpaceX星艦運載火箭嘅第八次試飛。預計今次會由Ship 34同B15推進器執行任務。今次將會係Block 2飛船嘅第二次飛行。第6次試飛後，伊隆·馬斯克講過如果第7次降落成功，第8次可能會首次用發射塔「接住」飛船。不過由於S33未能完成上升段燃燒，呢個計劃可能要推遲到之後嘅任務，連同需要進入近地軌道嘅計劃都要延期。  
SpaceX預計最快會喺2025年2月26號進行今次試飛。  

## 背景
### 發射前測試
B15推進器喺2024年12月29號完成低溫測試。Ship 34喺2025年1月15號（即第7次試飛前）運到Massey測試場，並喺1月17號同18號進行低溫測試。  

2025年2月8號，B15推進器運到OLP-A發射台進行靜態點火測試，並喺第二日完成測試。2月10號，SpaceX將S34運到Massey測試場進行靜態點火測試，並喺2月11號完成長達58秒嘅靜態點火。  

### 第7次試飛對今次發射嘅影響
2025年1月16號星期四嘅第7次試飛入面，初步數據顯示飛行嗰陣發生火警導致飛船解體。SpaceX懷疑火警係由推進系統問題引起，導致引擎防火層上方空腔壓力過高。  

美國聯邦航空總署（FAA）要求SpaceX就今次事故展開調查，期間暫停星艦所有發射。伊隆·馬斯克形容事件「只係小問題」，表示好快會解決，仲話只要測試順利，「下個月」就可以再發射。  

## 參考資料
任何一種能夠作為科學出現嘅未來形而上學導論

《**任何一種能夠作為科學出現嘅未來形而上學導論**》（）係德國哲學家伊曼努爾·康德嘅一本短篇著作。本書喺康德嘅《純粹理性批判》出版之後兩年，即1783年首次面世。

《形而上學導論》可以當係《純粹理性批判》嘅縮水版，入面包咗對前作嘅總覽同埋完善。康德話喺呢本書用嘅方法係「分析」法，同《純粹理性批判》用嚟檢視人類心智能力同原則嘅「綜合」法打對台。  

因為對《純粹理性批判》收到嘅負評唔順氣，康德特登喺《導論》度加插咗對前作嘅辯護，重點強調論證形而上學係咪可以當係科學存在嘅重要性。本書附錄仲詳細收錄咗康德對《純粹理性批判》受批評嘅反駁。

## 內容概要
### 導言
康德聲稱《導論》嘅目的係畀學生同老師一條研究形而上學科學方法嘅思路。同其他科學唔同，形而上學仲未做到普遍同永恆嘅知識，亦冇分辨真理同謬誤嘅標準。康德於是問：「形而上學有可能存在嗎？」

休謨曾經研究過因果律嘅起源問題：因果律嘅概念究竟係獨立於經驗，定係從經驗度認識到？康德認為休謨錯喺嘗試從經驗度搵因果律概念。如果因果律唔係從經驗得出，咁就要扯到形而上對象，例如「萬能嘅神」或者「唔死嘅靈魂」。康德聲稱自己透過邏輯推理得出「因果律同其他純粹概念係源自人類理性本身，而唔係靠經驗外部世界得嚟。」

同《純粹理性批判》用「綜合法」論證唔同，康德喺《導論》度用「分析法」。佢將形而上學當成由三部分組成嘅科學，依次討論純粹數學、純粹自然科學同形而上學各自點樣可能成立。結論令佢可以劃定純粹理性嘅界限，再答「形而上學點做科學？」呢條問題。

## 註釋

## 參考資料

## 出面網頁

* 任何一種能夠作為科學出現嘅未來形而上學導論，James Fieser譯嘅英文版，基於1902年版本。
* Projekt Gutenberg-DE收錄嘅德文原文
戚家基

**戚家基**（，），係香港影視製作人，做過電影導演、編劇、監製，亦有製作電視劇。
## 作品
### 電影
#### 導演
* 《刑警兄弟》
* 《打噴嚏》

#### 編劇
* 《特警新人類》
* 《賤精先生》
* 《天作之盒》
* 《千機變II之花都大戰》
* 《2012我愛HK喜上加囍》
* 《2013我愛HK恭囍發財》
* 《刑警兄弟》

#### 監製
* 《願望樹》
* 《神奇俠侶》
* 《2012我愛HK喜上加囍》
* 《2013我愛HK恭囍發財》

### 電視劇
* 《暖男爸爸》
* 《弊傢伙！我要去祓魔》

## 出面網頁
* 
* 
*
Gordon Flanders

**Gordon Flanders**（），本名**王駿楊**，係香港唱作男歌手，2021年底主流出道，2024年中加盟香港華納唱片。
## 出面網頁
* 
* 
*
拱橋

**拱橋**係指用拱做主要承重結構嘅橋，當中嘅拱形結構叫**橋拱**，可以得一個或者有多個。
邵氏影城

**邵氏影城**（），曾經叫**香港影城**，係香港一個影視製作場地，喺新界西貢區將軍澳百勝角環保大道201號，由邵氏兄弟為首嘅財團發展，2006年到2008年分階段啟用。

香港電視娛樂ViuTV2010年代開台初期，唔少電視節目製作都要租用邵氏影城嘅場地，直到2018年底租用九龍灣國際展貿中心自設製作中心為止，但係隨住2024年中九龍灣國際展貿中心關閉，令佢哋嘅節目製作團隊（MakerVille）回歸邵氏影城。

## 出面網頁
*邵氏影城
拱橋 (健身)

**拱橋**（英文：**Gymnastic bridge**）係種健身動作，要求個人淨係手掌同腳掌掂地，拱起個身，睇得似拱橋，需要筋骨夠軟先至可以做到。
Alto

**Alto** 可以指唔同嘅嘢，但係字根嘅基本意思係 ｢高｣，呢個字可以指：
* （）女低音，喺粵語口語，有啲音樂人會跟英文講 alto；叫 alto 係因為呢部初頭並唔係女聲，而係最高嘅男聲
* （）Alto (鐵路)，加拿大計劃緊起嘅一條高速鐵路
* （）Alto (鐵路公司)，負責統籌 Alto 鐵路嘅公營機構
多哈艾哈里

**多哈艾哈里**（），係卡塔爾多哈嘅一間職業足球球會，依家踢緊卡塔爾星級足球聯賽。

## 榮譽
*卡塔爾埃米爾盃冠軍：1973年、1981年、1987年、1992年

## 參考


## 連出去
*官方網站
關東·路駅十三

《**關東·路駅十三**》（（EPG用名） / （網站用名））係香港無綫電視製作嘅遊埠節目，由黃又南同梁允瑜主持，去日本關東地方體驗13個公路休息站（日文叫「道之駅」）。節目喺2025年2月27號到4月18號逢禮拜四、五21:30-22:00喺TVB Plus播出。
## 每集一覽

## 註

## 出面網頁
* 關東．路駅十三 | TVB 無綫電視
*關東．路駅十三 - myTV SUPER
PPP

**PPP** 係個三個字母簡寫，可以指：
* 公私合營 (西方)（），政府同私營機構合作做大型項目嘅一種方式
* 購買力平價（）
* 點對點規約（），又叫點對點協定，TCP/IP 入面嘅一種網絡協議
特別興趣

**特別興趣**（ ），又叫**特殊興趣**或者**狹窄興趣**，係自閉症譜系障礙（ASD）相關討論上成日提到嘅概念，指自閉症譜系人士常有嘅高度專注興趣。自閉症譜系其中一個特徵，就係患者對某啲特定嘅嘢有強烈嘅興趣，強烈過一般嘅興趣，可能會佔用佢哋大部份嘅休閒時間。有特別興趣嘅人可以一路做佢有興趣嗰樣嘢，做到一路超專注幾個鐘咁耐，想盡力學習關於嗰個課題嘅嘢，會收集相關嘅物品，仲會將佢嘅特別興趣融入玩耍同藝術創作入面。

特別興趣有異於超專注：超專注係短期嘅，指一個人高度專注於某啲嘢之上，可能維持幾日到幾個月不等，任何人都可能有呢種情況，亦常見於 ADHD 人士，而特別興趣就係自閉症譜系嘅特徵，通常會起碼持續幾年咁耐。

## 發展

研究估計，大約 75 至 90% 嘅自閉症人士會有特別興趣，當中有啲研究仲話個發生率去到 95% 咁高。特別興趣通常喺一至四歲之間開始出現，但有時亦可能要等到成年先出現。特別興趣好多時初頭係對某樣嘢著迷，之後就發展成對某個主題嘅興趣——想像一個處於自閉症譜系嘅細路，初時對玩具火車有興趣，之後發展成對火車同鐵路有特別興趣，又或者一個噉嘅細路玩寵物小精靈，特別鍾意蟲系（望落似昆蟲）嘅精靈，大個啲就變成對昆蟲有特別興趣，仲走去勁研究昆蟲學。

特別興趣嘅發展，有以下呢啲特性：
*特別興趣可能會隨時間改變，亦有可能維持一世。
*二〇一四年有研究發現，自閉症人士平均有兩個特別興趣，平均持續十三年。
*二〇二一年又有研究發現，受訪者報告嘅「目前特別興趣」平均有九個。

喺一九八〇年，特別興趣成為 DSM-III 列出嘅「自閉症其中一個特徵」，史上首次公認係自閉症嘅特徵之一。到二〇二四年，喺最新嘅 DSM-5-TR 入便，特別興趣仍然被列為自閉症診斷特徵之一，份文件係噉寫嘅

處於自閉症譜系嘅人發展出特別興趣，常見嘅係基於交通工具、動物、運動同流行文化，尤其係呢啲事物當中一啲容易數字化嘅嘢，例如係收集足球員嘅閃咭以及背誦有關佢哋嘅統計數字呀噉。

## 影響

自閉症譜系人士投入自己嘅特別興趣，可以感受到巨大嘅喜悅，好多自閉症人士都會花大量時間落去追求自己嘅特別興趣，而對大人嚟講，參與特別興趣對精神健康有正面影響，可以提升自我肯定，仲可以用嚟處理壓力。

特別興趣有時可能會影響一個人生活嘅其他範疇，譬如係學業。對兒童嚟講，處於自閉症譜系嘅細路將自己嘅特別興趣融入學習，可以改善學習成果，令到佢哋更專心學嘢，仲可以用嚟教導佢哋一啲正面嘅行為。例如：
*研究顯示，學生寫一啲關於佢哋特別興趣嘅文嗰時，寫作質素會好咗。
*二〇二二年有研究顯示，25% 有工作嘅自閉症人士會選擇喺佢哋特別興趣嘅範疇做嘢，而有就業相關特別興趣嘅大人可能有更好嘅就業前景。自閉症人士亦有可能喺佢哋感興趣嘅範疇度成為專才或者老行專。
等等。

### 社交

特別興趣有可能導致社交上嘅問題，原因有好多：如果一個有 ASD 嘅人猛咁只講某個話題嘅嘢，可以令到其他人喪失同佢講嘢嘅興趣，尤其係如果佢資訊轟炸（係噉勁講大量有關某樣嘢嘅資訊）對話就可能會變得單向。有部份嘅特別興趣可能會畀人覺得佢怪，譬如想像某個人對足球隊有興趣未必會畀人覺得佢怪，但係如果係對電塔有興趣其他人可能比較難接受。自閉症人士由於某啲原因（例如係因為佢哋嘅特別興趣畀人笑）而意識到呢點，可能會特登唔講佢哋嘅特別興趣，掩飾自己嘅自閉症障礙。特別興趣亦可能同一個人嘅年齡唔相符。

特別興趣亦有可能用嚟幫 ASD 人士培養社交技巧：好多人都主張，只要興趣唔阻礙生活其他方面，自閉症人士大可以培育自己嘅特別興趣；除此之外，自閉症人士亦有可能靠住特別興趣同他人建立關係——佢哋假如搵到同自己有共通興趣嘅人，就可能會好好傾，結交到感情非常深厚嘅朋友。

## 睇埋
*心流
*收集
*專家
*研究
*生之意義

## 註釋

## 引咗

## 拎
* 自閉症譜系障礙，PDF 快勞，當中有提到自閉症譜系人士有興趣狹窄嘅特性。
* 自閉症學生硬係活喺自己嘅世界？提供「追隨興趣」嘅環境，將 ASD 特質變成優點，翻轉教育